open-index/open-wikipedia-markdown huggingface dataset:
ৰেচেল গুপ্তা

thumb|ৰেচেল গুপ্তা
**ৰেচেল গুপ্তা** () এগৰাকী ভাৰতীয় মডেল আৰু সৌন্দৰ্য প্ৰতিযোগিতাৰ খিতাপধাৰী, যিয়ে মিছ গ্ৰেণ্ড ইণ্টাৰনেশ্যনেল ২০২৪ ৰ মুকুট পিন্ধিছিল। ইয়াৰ পূৰ্বে তেওঁক মিছ গ্ৰেণ্ড ইণ্ডিয়া ২০২৪ আৰু মিছ ছুপাৰ টেলেণ্ট অৱ দ্য ৱৰ্ল্ড ২০২২ হিচাপে অভিষিক্ত কৰা হৈছিল।
## প্ৰদৰ্শন
#### মিছ ছুপাৰ টেলেণ্ট অৱ দ্য ৱৰ্ল্ড ২০২২
১৮ বছৰ বয়সত ৰেচেলে ২০২২ চনৰ ২৮ ছেপ্টেম্বৰত ফ্ৰান্সৰ পেৰিছত পেৰিছ ফেশ্বন উইকৰ সহযোগত অনুষ্ঠিত হোৱা মিছ ছুপাৰটেলেণ্টৰ পোন্ধৰতম ছিজনত অংশগ্ৰহণ কৰে। বিশ্বৰ প্ৰায় ৫০খন দেশে এই লোভনীয় খিতাপটোৰ বাবে প্ৰতিযোগিতাত অংশগ্ৰহণ কৰিবলৈ প্ৰতিনিধি প্ৰেৰণ কৰিছিল। গ্ৰেণ্ড ফিনালে একেদিনাই পেৰিছৰ পেভিলিয়ন কেম্বনত অনুষ্ঠিত হৈছিল। শেষত তেওঁ প্ৰতিযোগিতাখনৰ বিজয়ী হিচাপে পৰিগণিত হয়।

#### মিছ গ্ৰেণ্ড ইণ্ডিয়া ২০২৪
২০২৪ চনৰ মে’ মাহত গ্লামানন্দ গ্ৰুপে আয়োজন কৰা *মিছ গ্ৰেণ্ড ইণ্ডিয়া ২০২৪* প্ৰতিযোগিতাত ৰেচেলক চূড়ান্ত প্ৰতিযোগী হিচাপে ঘোষণা কৰা হয়। ২০২৪ চনৰ ১১ আগষ্টত অনুষ্ঠিত হোৱা গ্ৰেণ্ড ফিনালেত ৰাজস্থানৰ জয়পুৰৰ জি ষ্টুডিঅ'ত বিদায়ী খিতাপধাৰী আৰ্শ্বিনা চুম্বুলে তেওঁক মিছ গ্ৰেণ্ড ইণ্ডিয়া ২০২৪ হিচাপে অভিষিক্ত কৰে। প্ৰতিযোগিতাৰ সময়ত তেওঁ মিছ টপ মডেল, বেষ্ট ইন ৰেম্প ৱাক, বিউটি উইথ এ পাৰ্পজ, আৰু বেষ্ট নেচনেল কষ্টিউম উপ-খিতাপৰ উপ-খিতাপো লাভ কৰে।

*মিছ গ্ৰেণ্ড ইণ্ডিয়া ২০২৪* হিচাপে ৰেচেলে *মিছ গ্ৰেণ্ড চাৰাবৰী ২০২৫* প্ৰতিযোগিতাৰ প্ৰাৰম্ভিক আৰু চূড়ান্ত দুয়োটা ইভেণ্টৰ বাবে বিশেষ অতিথি হিচাপে থাইলেণ্ডলৈ যাত্ৰা কৰিছিল। তেওঁ তেওঁৰ ভ্ৰমণৰ সময়ত বেংককত থকা ফাউণ্ডেশ্যন ফৰ শ্লাম চাইল্ড কেয়াৰক সমৰ্থন কৰাৰ সুযোগ গ্ৰহণ কৰে, ফাউণ্ডেশ্যনৰ গুৰুত্বপূৰ্ণ কামত সহায় কৰিবলৈ সহৃদয়তাৰে ১০,০০০ টকা মূল্যৰ অত্যাৱশ্যকীয় সামগ্ৰী দান কৰে।

#### মিছ গ্ৰেণ্ড ইণ্টাৰনেশ্যনেল ২০২৪
ৰেচেলে ২০২৪ চনৰ ছেপ্টেম্বৰৰ শেষৰ পৰা ২৫ অক্টোবৰলৈকে থাইলেণ্ডত অনুষ্ঠিত হোৱা মিছ গ্ৰেণ্ড ইণ্টাৰনেশ্যনেল ২০২৪ প্ৰতিযোগিতাত ভাৰতক প্ৰতিনিধিত্ব কৰিছিল। ৰেচেলৰ এই বিজয়ে এক উল্লেখযোগ্য মাইলৰ খুঁটি হিচাপে পৰিগণিত হয়, কিয়নো তেওঁ প্ৰথমগৰাকী ভাৰতীয় আৰু মিছ গ্ৰেণ্ড ইণ্টাৰনেশ্যনেলৰ মুকুট লাভ কৰা একমাত্ৰ তৃতীয় এছিয়ান হিচাপে পৰিগণিত হয়।
## বাহ্যিক সংযোগ
* 

## তথ্য সূত্ৰ

শ্ৰেণী:ভাৰতীয় মডেল
শ্ৰেণী:জীৱিত ব্যক্তি
খোজকাঢ়ি যোৱা মাছ

**খোজকাঢ়ি যোৱা মাছ**(), এনে এবিধ মাছ, যি দীৰ্ঘসময় ধৰি স্থলপথেৰে যাত্ৰা কৰিবলৈ সক্ষম। আন কিছুমান নন-ষ্টেণ্ডাৰ্ড মাছৰ গতিবিধিৰ ভিতৰত সাগৰৰ তলত "খোজ" কঢ়া মাছ, যেনে, হেণ্ডফিছ বা ফ্ৰগফিছত দেখা যায়।
## ধৰণ

সাধাৰণতে খোজকাঢ়ি যোৱা মাছবোৰ উভচৰ মাছ। পানীৰ বাহিৰত অধিক সময় কটাব পৰা এই মাছবোৰে গতিবিধিৰ কেইবাটাও উপায় ব্যৱহাৰ কৰিব পাৰে, যেনে হঠাৎ জঁপিওৱা, সাপৰ দৰে অকাই-পকাই যোৱা,আৰু ভেকুলীৰ দৰে জঁপিয়াই যোৱা। মাডস্কিপাৰ সম্ভৱতঃ সমসাময়িক মাছৰ ভিতৰত সৰ্বোত্তমভাৱে ভূমিভাগত খাপ খোৱা আৰু পানীৰ বাহিৰত ঘূৰি ফুৰি দিন কটাব পাৰে আৰু আনকি মাত্ৰ সামান্য উচ্চতাত মেংগ্ৰোভতো ই বগাব পাৰে। বগাই যোৱা গৌৰামী মাছক প্ৰায়ে বিশেষভাৱে "খোজ কাঢ়ি যোৱা মাছ" বুলি কোৱা হয়, যদিও ই প্ৰকৃততে "খোজ কাঢ়ি যোৱা" নহয়, বৰঞ্চ ইয়াৰ গিল প্লেটৰ বৰ্ধিত প্ৰান্তত নিজকে থিয় কৰি আৰু নিজৰ পাখি আৰু ঠেঙৰ দ্বাৰা ঠেলি দি জোকাৰণিৰ দৰে গতি কৰে। কিছুমান প্ৰতিবেদনে এয়া ইংগিতো দিয়ে যে, ই গছত উঠিব পাৰে।

ইপ'লেট চাৰ্কৰ (Hemiscyllium ocellatum) অগভীৰ পানীত বাস কৰাৰ প্ৰৱণতা থাকে, য'ত সাঁতোৰা কঠিন হয় আৰু ইয়াৰ পেশীবহুল পেক্টৰেল পাখি ব্যৱহাৰ কৰি প্ৰায়ে শিল আৰু বালিৰ ওপৰেৰে খোজ কাঢ়ি থকা দেখা যায়। ই পানীৰ গভীৰতাৰ বহু তাৰতম্য থকা অঞ্চলত বাস কৰে, সাধাৰণতে য’ত জোৱাৰ নিজৰ অৱস্থানৰ তলত পৰে। যদি ই নিজকে পানীৰ পৰা আঁতৰি যায়, তেন্তে ই কেইবা ঘণ্টা ধৰি জীয়াই থাকিব পাৰে আৰু পানীৰ ওচৰলৈ যাবলৈ মাটিৰ ওপৰেৰে খোজ কাঢ়ি যাব পাৰে। অৰ্থাৎ ইয়াৰ প্ৰাকৃতিক পৰিসৰত বিচ্ছুৰিত লোকসকলে ইয়াক সহজেই পৰ্যবেক্ষণ কৰে।

সঁচা অৰ্থত খোজ কঢ়াত কম পাকৈত কেইবাটাও মাছ আছে, যেনে খোজকাঢ়ি যোৱা কেটফিছ। "স্থলভাগত খোজ কঢ়া"ৰ বাবে পৰিচিত হোৱাৰ পিছতো এই মাছটোৱে সাধাৰণতে কুটিল আৰু ইয়াৰ গতিবিধি সহায় কৰিবলৈ ইয়াৰ পেক্টৰেল পাখি ব্যৱহাৰ কৰিব পাৰে। খোজকাঢ়ি যোৱা কেটফিছৰ শ্বাস-প্ৰশ্বাসৰ তন্ত্ৰ থাকে, যাৰ সহায়ত কেইবাদিনো পানীৰ বাহিৰত জীয়াই থাকিবলৈ সক্ষম হয়। কিছুমান আক্ৰমণাত্মক প্ৰজাতি আছে, উদাহৰণস্বৰূপে, আমেৰিকাত থকা নৰ্দাৰ্ন স্নেক হেড। পলিপ্টেৰিডৰ হাওঁফাওঁ আদিম আৰু ই স্থলভাগতো  যথেষ্ট সাধাৰণভাৱে ঘূৰি ফুৰিব পাৰে। মেংগ্ৰোভ ৰিভুলাছ পানীৰ বাহিৰত মাহৰ পিছত মাহ ধৰি জীয়াই থাকিব পাৰে আৰু বন্ধ গাঁতৰ দৰে ঠাইলৈ যাব পাৰে।

কিছুমান প্ৰজাতিৰ মাছে সাগৰৰ তলত “খোজ কাঢ়িব’’ পাৰে, কিন্তু স্থলভাগত নোৱাৰে। তেনে এটা প্ৰাণী হ’ল, উৰন্ত গুৰনাৰ্ড (ই প্ৰকৃততে উৰি নাযায়, আৰু উৰন্ত মাছৰ লগত বিভ্ৰান্ত হ’ব নালাগে)। Ogcocephalidae পৰিয়ালৰ বেটফিছ (Ephippidae ৰ বেটফিছৰ সৈতে বিভ্ৰান্ত নহ’ব)ও সাগৰৰ তলত খোজ কাঢ়িব পাৰে। বেথিপটেৰ'ইছ গ্ৰেলেটৰ, যাক "ট্ৰাইপডফিছ" বুলিও কোৱা হয়, সাগৰৰ তলত তিনিটা পাখিত থিয় হৈ খাদ্যৰ বাবে চিকাৰ কৰে। আফ্ৰিকান হাওঁফাওঁৰ মাছ (P. annectens)-এ নিজৰ টেংকৰ তলৰ ফালে "খোজ" কৰিবলৈ নিজৰ পাখি ব্যৱহাৰ কৰিব পাৰে, যিদৰে উভচৰ আৰু স্থলভাগৰ মেৰুদণ্ডী প্ৰাণীয়ে স্থলভাগত নিজৰ অংগ-প্ৰত্যংগ ব্যৱহাৰ কৰে।
#### লগতে চাওক
* সাপ
* মাছ
*অসমত দেখা চৰাইবোৰ

## চিত্ৰশালা

File:Alticus arnoldorum climbing up a vertical piece of Plexiglas - pone.0011197.s009.ogv|*Alticus arnoldorum* climbing up a vertical piece of Plexiglas
File:Hemiscyllium_ocellatum_beach.jpg|An epaulette shark clambering over the sand on a beach
File:Ogcocephalus parvus.jpg|*[[Ogcocephalus|Ogcocephalus parvus]]*


## তথ্য সূত্ৰ

শ্ৰেণী:প্ৰাণী আচৰণ বিজ্ঞান
শ্ৰেণী:জলচৰ প্ৰাণী
সুন্দৰপুৰ কেঅছ (চলচ্চিত্ৰ)

**সুন্দৰপুৰ কেঅছ** () হৈছে ২০২৪ চনৰ ২৫ অক্টোবৰ তাৰিখে মুক্তি লাভ কৰা, ঝুলন কৃষ্ণ মহন্তৰ দ্বাৰা লিখিত-পৰিচালিত আৰু সম্পাদিত এখন সামাজিক-ড্ৰামা প্ৰকাৰৰ অসমীয়া চলচ্চিত্ৰ। ছবিখনত অৰুণ নাথ, ৰাজীৱ গোস্বামীয়ে অভিনয় কৰিছে৷ ছবিখনৰ কাহিনীভাগ মূলতঃ অসমৰ কিছুমান সত্ৰৰ ভূমি বেদখলৰ ঘটনাৰ ওপৰত আধাৰিত৷

## কাহিনী
ছবিখনৰ কাহিনীভাগে প্ৰধানকৈ অসমৰ একাংশ সত্ৰত সংঘটিত হোৱা ভূমি বেদখলৰ কাহিনীক মুখ্য কৰি লৈছে৷ ইয়াৰ লগতে ছবিখনে অসমৰ আৰ্থ-ৰাজনৈতিক চিন্তাৰ পটভূমিত গঢ় লৈ উঠা যুৱক-যুৱতী, চিন্তাশীল ব্যক্তিৰ মানসিকতা আৰু আভ্যন্তৰীণ সংঘাতৰ সন্ধান কৰে। মহাপুৰুষ শ্ৰীমন্ত শংকৰদেৱৰ নৱবৈষ্ণৱ ভক্তি আন্দোলনৰ দ্বাৰা অনুপ্ৰাণিত পৰম্পৰাগত নৃত্য-সংগীতৰ লগত গভীৰভাৱে জড়িত অসমৰ এখন সত্ৰৰ এটি কিশোৰ হৈছে কিংকৰ। পৰম্পৰাৰ সৈতে জড়িত হৈ থাকিও কিংকৰে নিজৰ জীৱনৰ প্ৰতি আধুনিক দৃষ্টিভংগী ৰাখে আৰু নিজৰ গৃহভূমিত অবৈধ অনুপ্ৰৱেশৰ বিষয়টো গুৰুত্বসহকাৰে গ্ৰহণ কৰে। পৰৱৰ্তী সময়ত তেওঁ শিকি অহা অহিংসাৰ শিক্ষা আৰু পৰিস্থিতিসাপেক্ষ গঢ় লৈ উঠা অসহিষ্ণুতাৰ মাজত আভ্যন্তৰীণ অন্তৰ্দ্বন্দ্বৰ সন্মুখীন হয়। এই সংঘাতে তেওঁৰ যাত্ৰাক গঢ় দিয়ে আৰু তেওঁ পৰম্পৰা আৰু কৰ্তব্যবোধৰ মাজত এটা যোগসূত্ৰ অথবা বাটৰ অন্বেষণ কৰে।

## কলা-কুশলী
## অভিনয়ত

* কিংকৰৰ চৰিত্ৰত পাৰ্থ প্ৰতিম হাজৰিকা
* অৰুণ নাথ
* ৰাজীৱ গোস্বামী
* জলি লস্কৰ
* গাৰ্গী দত্ত
* ছিলপি দত্ত
* বনি দেওৰী
* দিবশ জ্যোতি বৰুৱা
* প্ৰশান্ত কলিতা
* অভিজিৎ চুতীয়া
* দেৱজিৎ ডেকা
* সৌমাৰ জ্যোতি বৰা
* বিকাশ মোচাহাৰী
* জ্যোতিষ্মান কাশ্যপ
* ধীৰাজ কুমাৰ
* ডাঃ বিৰিঞ্চি কলিতা
* সন্দীপ হাজৰিকা (Toto)
* ড° মিথিলি হাজৰিকা
* ৰণহাং চৌধুৰী
* অনুপম লস্কৰ
* উদয় ভাস্কৰ পাটৰ
* শিশু অভিনেতা: নিদৰ্শন বিশ্বজিৎ কাশ্যপ, ধীৰ কাশ্যপ, অংশিতা মহন্ত,বিকাশ দাস,প্ৰীতম দাস,গুঞ্জনা প্ৰীতম গোস্বামী
### কুশলী
* চিনেমেটোগ্ৰাফাৰ-চন্দ্ৰ কুমাৰ দাস
* ধ্বনি-দেৱজিৎ গায়ন
* কলা নিৰ্দেশক- গাৰ্গী দত্ত, দিৱস জ্যোতি বৰুৱা আৰু প্ৰশান্ত কলিতা
* ভিএফএক্স আৰু পোষ্টাৰ- দ্বীপজ্যোতি সন্দিক

## মুক্তি
ছবিখনে ২০২৪ চনৰ ২৫ অক্টোবৰ তাৰিখে অসমৰ ছবিগৃহত মুক্তি লাভ কৰে৷ 

## সংগীত
ছবিখনৰ সংগীত পৰিচালক হৈছে ড০ সৌৰভ মহন্ত৷ গীতিকাৰ হৈছে মঞ্জুলা হাজৰিকা আৰু গায়ত্ৰী হাজৰিকা৷ ছবিখনত শ্ৰী মন্ত শংকৰদেৱ বিৰচিত কীৰ্তন ঘোষাৰ আধাৰত নাম প্ৰসংগ সন্নিৱিষ্ট কৰা হৈছে৷ ছবিখনৰ গীতসমূহত কণ্ঠ নিগৰাইছে অংগৰাগ মহন্ত, ছান আৰু গায়ত্ৰী হাজৰিকাই৷ 

## তথ্যউৎস

## বাহ্যিক সংযোগ
* 
* ছবিখনৰ আনুষ্ঠানিক ট্ৰেইলাৰ
* দ্য আছাম ট্ৰিবিউনৰ সৈতে পৰিচালকৰ এক সাক্ষাৎকাৰ
শ্ৰেণী:২০২৪ বৰ্ষৰ চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:চলচ্চিত্ৰ
ভাদোহী

**ভাদোহী** () উত্তৰ ভাৰতৰ ৰাজ্য উত্তৰ প্ৰদেশৰ ভাদোহী জিলাৰ এখন নগৰ তথা পৌৰ নিগম। ভাদোহীৰ জিলা সদৰ হিচাপে ইয়াত দক্ষিণ এছিয়াৰ আটাইতকৈ ডাঙৰ হাতেৰে গাঁঠি দিয়া কাৰ্পেট বোৱা উদ্যোগৰ কেন্দ্ৰ আছে। স্থায়িত্ব, অনন্য আৰ্হি আৰু বয়নকাৰীৰ পৰম্পৰাগত কাৰুকাৰ্য্যৰ বাবে এই অঞ্চল বিখ্যাত। সাংস্কৃতিকভাৱে গুৰুত্বপূৰ্ণ আৰু চহকী ঐতিহ্যমণ্ডিত দুখন চহৰ প্ৰয়াগৰাজ আৰু বাৰাণসীৰ মাজত অৱস্থিত হোৱাৰ বাবে ভাদোহীৰ ভৌগোলিক তাৎপৰ্য আছে। 

বাৰাণসীৰ পৰা ৪৫ কিলোমিটাৰ পশ্চিমে,  আৰু প্ৰয়াগৰাজৰ পৰা ৮২ কিলোমিটাৰ পূবে অৱস্থিত। 

## জনগাঁথনি

ভাদোহীত ধৰ্ম (২০১১)

হিন্দু ধৰ্ম-৮২.৩৩%

ইছলাম - ১৭.০৭%

অন্যান্য বা উল্লেখ কৰা হোৱা নাই - ০.৬০%

২০১১ চনৰ ভাৰতীয় লোকপিয়ল অনুসৰি ভাদোহীৰ মুঠ জনসংখ্যা ৯৪,৬২০, ইয়াৰে ৪৯,৬৩৯জন পুৰুষ আৰু ৪৪,৯৮১জন মহিলা। ০ৰ পৰা ৬ বছৰ বয়সৰ ভিতৰৰ জনসংখ্যা আছিল ১৪,০৮৩। ভাদোহীত মুঠ সাক্ষৰ লোকৰ সংখ্যা আছিল ৫৮,৪৭০ জন, যিটো জনসংখ্যাৰ ৬১.৮% আৰু পুৰুষৰ সাক্ষৰতাৰ হাৰ ৬৮.০% আৰু মহিলাৰ সাক্ষৰতাৰ হাৰ ৫৪.৯%। ভাদোহীৰ ৭+ জনসংখ্যাৰ কাৰ্যকৰী সাক্ষৰতাৰ হাৰ ৭২.৬%, ইয়াৰে পুৰুষৰ সাক্ষৰতাৰ হাৰ ৭৯.৮% আৰু মহিলাৰ সাক্ষৰতাৰ হাৰ ৬৪.৬%। অনুসূচিত জাতি আৰু অনুসূচিত জনজাতিৰ জনসংখ্যা ক্ৰমে ৯,৫৯৭ আৰু ১৫ জন। ২০১১ চনত ভাদোহীৰ ১৩২৭৪টা পৰিয়াল আছিল। 

## বাণিজ্য

ভাদোহীৰ মূল ব্যৱসায় হৈছে কাৰ্পেট নিৰ্মাণ। ভাদোহীয়ে কাৰ্পেট উদ্যোগত ২২ লাখ শিপিনীক নিয়োগ কৰিছে। [ 5 ] ভাদোহী কাৰ্পেটসমূহ ইয়াৰ স্থায়িত্ব, কোমলতা আৰু অনন্য ডিজাইনৰ বাবে জনাজাত, য'ত পৰম্পৰাগত আৰু আধুনিক আৰ্হিৰ মিশ্ৰণ সন্নিবিষ্ট কৰা হৈছে। ভাদোহী কাৰ্পেটসমূহ আমেৰিকা, যুক্তৰাজ্য আৰু জাৰ্মানীকে ধৰি বিশ্বৰ বিভিন্ন দেশলৈ ৰপ্তানি কৰা হয়। ভদোহী কাৰ্পেটৰ উচ্চমানৰ কাৰুকাৰ্য্য, স্থায়িত্ব, জটিল ডিজাইন, আৰু অনন্য আৰ্হি আদি কেইবাটাও কাৰণত জনপ্ৰিয়। 

## শিক্ষা

এছিয়াত এই ধৰণৰ একমাত্ৰ প্ৰতিষ্ঠান ইণ্ডিয়ান ইনষ্টিটিউট অৱ কাৰ্পেট টেকন'লজি [ 6 ] ভাৰত চৰকাৰৰ বস্ত্ৰ মন্ত্ৰালয়ে ২০০১ চনত ভাদোহীত প্ৰতিষ্ঠা কৰে। ই অল ইণ্ডিয়া কাউন্সিল ফৰ টেকনিকেল এডুকেশ্বন ( AICTE)-অৰ দ্বাৰা স্বীকৃত আৰু জইন্ত চিট এলোকেচন অথৰিটি (JoSAA) ৰ দ্বাৰা সংযোজিত। উক্ত প্ৰতিষ্ঠানটোৱে কাৰ্পেট আৰু বস্ত্ৰ প্ৰযুক্তি (CTT) বিষয়ত প্ৰযুক্তিৰ স্নাতক (B.Tech) প্ৰদান কৰে। এই পাঠ্যক্ৰমত ৰং কৰা প্ৰক্ৰিয়া, বস্ত্ৰ আঁহ, কাৰ্পেট ধোৱা, আৰু অন্যান্য ঔদ্যোগিক কৌশলৰ ব্যৱহাৰিক আৰু তাত্ত্বিক দুয়োটা দিশ সামৰি লোৱা হয়। [ 7 ]

## তথ্য সূত্ৰ
টাই-লু জনগোষ্ঠী

**টাই-লু জনগোষ্ঠী** (টাই-লু: ᦺᦑᦟᦹᧉ, , *Dǎi lè*) হৈছে এটা টাই গোট যি চীন, লাওচ, থাইলেণ্ড, ম্যানমাৰ আৰু ভিয়েটনামত বাস কৰে। তেওঁলোকে এক প্ৰকাৰৰ দক্ষিণ পশ্চিম টাই ভাষা কয়।

## ব্যুৎপত্তি
*লু* (ລື້) শব্দটো *লাও জনগোষ্ঠী*ৰ সৈতে টাই লু ভাষাত মিল আছে। টাই লুক **টাই লু, দাই লে** আৰু **দাই লু** হিচাপে লিখিব পৰা যায়। তেওঁলোকক **চিচুৱাংবান্না দাই,** **চিপচংপান্না** **টাই লুৰিয়ান** আৰু **টাই চিপচংপান্না** বুলিও জনা যায়। টাই ভাষাসমূহত *লু* (เหนือ,টাই লু: ᦟᦹᧉ) শব্দটোৱে উত্তৰ বুজায়, সেয়েহে তেওঁলোকৰ জাতিসত্তাৰ নামৰ অৰ্থ হৈছে *উত্তৰ টাই*, যাৰ অৰ্থ তেওঁলোকে টাই নুৱা জনগোষ্ঠীৰ সৈতে মিলে।

## বিতৰণ
ভিয়েটনামত, অধিকাংশ লু জনগোষ্ঠীয়ে লাই চৌ প্ৰদেশত বাস কৰে আৰু ২০০৯ চনত মুঠ জনসংখ্যা ৫,৬০১ আছিল। চীনত তেওঁলোকক আনুষ্ঠানিকভাৱে দাই জনগোষ্ঠীৰ এটা অংশ হিচাপে স্বীকৃতি দিয়া হৈছে। ২০০০ চনৰ লোকপিয়লৰ মতে প্ৰায় ২,৮০,০০০ দাই জনগোষ্ঠীয়ে লু ভাষা কয়। থাইলেণ্ডত তেওঁলোকক **থাই লু** (ไทลื้อ) বুলি কোৱা হয় আৰু ২০০১ চনত মুঠ জনসংখ্যা প্ৰায় ৮৩,০০০ আছিল বুলি অনুমান কৰা হয়। অধিকাংশ থাই লু জনগোষ্ঠীয়ে থাইলেণ্ডৰ নান প্ৰদেশ, চিয়াং ৰাই প্ৰদেশ, ফায়াও প্ৰদেশ আৰু চিয়াং মাই প্ৰদেশত বাস কৰে। তেওঁলোকে *খাপ লু* (ไทลื้อขับ, ) আৰু *পি মাই* (ปี่แม่) - ফ্ৰী ৰিড নামৰ বাঁহৰ বাদ্য বজায়।

ভিয়েটনামত, লু জনগোষ্ঠী মুঙ থেং ("টাই জনগোষ্ঠীৰ দেৱতাৰ ভূমি", টাই লু: *মুঙ থেং*)ত বাস কৰে। তেওঁলোকে মুঙ থেংত তাম ভান প্ৰাচীৰ নিৰ্মাণ কৰিছিল। বৰ্তমান সময়ত প্ৰায় সকলো ভিয়েটনামী লু লাই চৌ প্ৰদেশত বাস কৰে। লু জনগোষ্ঠীয়ে পিতৃৰ উপাধি গ্ৰহণ কৰে আৰু পুৰুষৰ মাজত মধ্য নাম হিচাপে *বạ* আৰু মহিলাৰ মাজত *ই* থাকে।

## উৎস
গায়ত্ৰী গোপীচান্দ

**গায়ত্ৰী গোপিচান্দ** (জন্ম ৪ মাৰ্চ ২০০৩) এগৰাকী ভাৰতীয় বেডমিণ্টন খেলুৱৈ। ২০১৮ চনৰ এছিয়ান গেমছত ভাৰতক বেডমিণ্টনত প্ৰতিনিধিত্ব কৰাৰ বাবে‍ তেওঁ নিৰ্বাচিত হৈছিল। প্ৰাক্তন বেডমিণ্টন খেলুৱৈ পিভি ভি লক্ষ্মী আৰু পুলেলা গোপিচান্দৰ কন্যা গায়ত্ৰী গোপিচান্দ।    গায়ত্ৰী ২০১৯ চনৰ দক্ষিণ এছিয়ান গেমছত জাতীয় দলটোক প্ৰতিনিধিত্ব কৰা মহিলা দলৰ সোণৰ পদক বিজয়ী প্ৰতিনিধি আছিল, আৰু একক শাখাত ৰূপৰ পদক লাভ কৰিছিল। 

## কৃতিত্ব

### ২০২২ চনৰ কমনৱেলথ গেমছ
গায়ত্ৰীয়ে ২০২২ চনৰ কমনৱেলথ গেমছত মহিলা ডাবলছ শাখাত তৃষা জলীৰ সৈতে ব্ৰঞ্জৰ পদক লাভ কৰিছিল। 

## তথ্যসূত্ৰ

শ্ৰেণী:জীৱিত ব্যক্তি
বগা চকুৱা টিপচী

**বগা চকুৱা টিপচী (''Zosterops palpebrosus'')** বগা চকুৱা পৰিয়ালৰ এটি‍ সৰু পেচেৰিন চৰাই। ইহঁতক চছমা চকুৱা বা বগা চকুৱা টিপচী বুলিও কোৱা হয়। ইহঁত সৰু সৰু গোটত বিভক্ত হৈ বিচৰণ কৰে। অমৃত (nectar) আৰু সৰু সৰু পোক-পৰুৱা খায়। ইহঁতৰ চকুৰ চাৰিওফালে বগা আঙঠিৰ নিচিনা দাগ থাকে আৰু সামগ্ৰিকভাৱে হালধীয়া বৰণৰ ওপৰৰ অংশৰ দ্বাৰা ইহঁতক সহজে চিনাক্ত কৰিব পাৰি। ভাৰতীয় উপমহাদেশৰ মুকলি অৰণ্যত বসবাস কৰা এবিধ চৰাই। ভাৰত উপমহাদেশৰ বাহিৰেও ওমান, ইৰাণ, আফগানিস্তান, চীন, ম্যানমাৰ আদি দেশতো ইহঁতক দেখা পোৱা যায়। 

## বিৱৰণ
বগা চকুৱা টিপচীৰ দৈৰ্ঘ্য ১০ চে:মি: আৰু ওজন ৯ গ্ৰামমান হয়। প্ৰাপ্তবয়স্ক চৰাইৰ পিঠি আৰু মূৰ হালধীয়া আভাযুক্ত সে‍উজীয়া। ডেউকা আৰু ঠেং ক’লা। ডিঙি, বুকুৰ ওপৰৰ অংশ আৰু ঠেঙৰ গুৰিৰ ৰং উজ্জ্বল হালধীয়া। ঠোঁট ক’লা আৰু তলৰ ঠোঁটৰ গুৰি বাদামী। বুকু আৰু পেট বগা। চকুৰ কোণত ক’লা দাগ আছে। ঠেং, ঠেঙৰ পতা আৰু নখ ধূসৰ বাদামী ৰঙৰ। চকুহাল বাদামী-হালধীয়া। পোৱালিবোৰৰ চকুত বগা ৰঙৰ চছমা নাথাকে। 

## প্ৰজনন
এপ্ৰিল-মে’ মাহত গছৰ সৰু ডালত সৰু সৰু শিপা, মকৰাজাল আদিৰে‍ ঘূৰণীয়া ওলমি থকা বাহ তৈয়াৰ কৰে‍। সেই বাহত দুটা বা তিনিটা কণী পাৰে‍। কণীৰ ৰং শেঁতা নীলা। কণী ফুটিবলৈ ৯-১১ দিন লাগে। পোৱালিবোৰে প্ৰায় ১০ দিনত উৰিবলৈ শিকে। 

## তথ্যসূত্ৰ

শ্ৰেণী:আই ইউ চি এন ৰঙা তালিকাৰ ন্যূনতম উদ্বেগজনক প্ৰজাতি
শ্ৰেণী:চৰাই
শ্ৰেণী:অসমৰ চৰাই
ভাৰতৰ মুখ্য নিৰ্বাচন আয়ুক্ত

**ভাৰতৰ মুখ্য নিৰ্বাচন আয়ুক্ত**ই ভাৰতৰ নিৰ্বাচন আয়োগৰ নেতৃত্ব দিয়ে, যিটো সংস্থা সাংবিধানিকভাৱে মুক্ত আৰু নিকা নিৰ্বাচন অনুষ্ঠিত কৰাৰ ক্ষমতা প্ৰদান কৰা এক সংস্থা। ভাৰতৰ প্ৰধানমন্ত্ৰীৰ নেতৃত্বত তিনিজনীয়া বাছনি সমিতিৰ পৰামৰ্শ মতে এজন নিৰ্বাচন আয়ুক্তক ৰাষ্ট্ৰপতিয়ে নিযুক্তি দিয়ে আৰু সকলোতকৈ জ্যেষ্ঠ নিৰ্বাচন আয়ুক্তক *মুখ্য নিৰ্বাচন আয়ুক্ত* হিচাপে নিযুক্তি দিয়ে। **চি-ই-চি**ৰ কাৰ্যকাল সৰ্বাধিক ছয় বছৰ বা তেওঁৰ বয়স পয়ষষ্ঠি বছৰ হোৱালৈকে হ’ব পাৰে। সাধাৰণতে মুখ্য নিৰ্বাচন আয়ুক্ত ভাৰতীয় অসামৰিক সেৱাৰ সদস্য আৰু বেছিভাগেই ভাৰতীয় প্ৰশাসনিক সেৱাৰ। 
## ক্ষমতা আৰু কাৰ্য
ভাৰতৰ মুখ্য নিৰ্বাচন আয়ুক্তই ভাৰতীয় নিৰ্বাচন আয়োগৰ নেতৃত্ব দিয়ে, যিটো সংস্থা ৰাষ্ট্ৰীয়, ৰাজ্যিক বিধায়িনী দল, ৰাষ্ট্ৰপতি আৰু উপ-ৰাষ্ট্ৰপতিৰ বাবে মুক্ত আৰু নিকা নিৰ্বাচন অনুষ্ঠিত কৰিবলৈ সাংবিধানিকভাৱে ক্ষমতা প্ৰদান কৰা সংস্থা। ভাৰতীয় নিৰ্বাচন আয়োগৰ এই ক্ষমতা ভাৰতৰ সংবিধানৰ ৩২৪ নং অনুচ্ছেদত লিখা আছে। মুখ্য নিৰ্বাচন আয়ুক্ত সাধাৰণতে ভাৰতীয় অসামৰিক সেৱাৰ সদস্য আৰু বেছিভাগেই ভাৰতীয় প্ৰশাসনিক সেৱাৰ পৰা অহা। ভাৰতীয় নিৰ্বাচন আয়োগ এজন মুখ্য নিৰ্বাচন আয়ুক্ত আৰু দুজন নিৰ্বাচন আয়ুক্তৰে গঠিত। মুখ্য নিৰ্বাচন আয়ুক্তৰ অভাৰৰুলিং ক্ষমতা নাথাকে আৰু যিকোনো সিদ্ধান্ত তিনিওজনৰ মাজৰ সংখ্যাগৰিষ্ঠৰ মতামতৰ দ্বাৰা লোৱা হয়।
## নিযুক্তি আৰু কাৰ্যকাল
মুখ্য নিৰ্বাচন আয়ুক্ত আৰু অন্যান্য নিৰ্বাচন আয়ুক্ত(নিযুক্তি, সেৱাৰ চৰ্ত আৰু কাৰ্যকাল) আইন, ২০২৩ত নিৰ্ধাৰিত মুখ্য নিৰ্বাচন আয়ুক্তৰ নিযুক্তি আৰু কাৰ্যকালৰ উল্লেখ আছে। আইনৰ ৭নং ধাৰা অনুসৰি, ভাৰতৰ প্ৰধানমন্ত্ৰীৰ নেতৃত্বত আৰু লোকসভাৰ বিৰোধী দলৰ নেতা আৰু প্ৰধানমন্ত্ৰীয়ে মনোনীত হ’বলগীয়া কেন্দ্ৰীয় মন্ত্ৰী পৰিষদৰ সদস্যৰে গঠিত বাছনি সমিতিৰ পৰামৰ্শ অনুসৰি ভাৰতৰ ৰাষ্ট্ৰপতিয়ে এজন নিৰ্বাচন আয়ুক্ত নিযুক্তি দিয়ে। নিৰ্বাচন আয়োগৰ সকলোতকৈ জ্যেষ্ঠ সদস্যক ৰাষ্ট্ৰপতিয়ে মুখ্য নিৰ্বাচন আয়ুক্ত হিচাপে নিযুক্তি দিয়ে। চিইচিৰ কাৰ্যকাল তেওঁ নিজৰ কাৰ্যভাৰ গ্ৰহণ কৰাৰ তাৰিখৰ পৰা সৰ্বাধিক ছবছৰ হ’ব পাৰে। কিন্তু কাৰ্যকাল শেষ হোৱাৰ আগতে তেওঁৰ বয়স পয়ষষ্ঠি বছৰ হ'লে চিইচিয়ে কাৰ্যভাৰৰ পৰা অৱসৰ লয়। লোকসভা আৰু ৰাজ্যসভাৰ দুই তৃতীয়াংশ সংখ্যাগৰিষ্ঠতা উপস্থিত থাকি একেটাৰ বাবে ভোটদান কৰিব লাগিব বুলি অভিযোগনামা প্ৰক্ৰিয়াৰ জৰিয়তে চিইচিক কাৰ্যালয়ৰ দ্বাৰা অপসাৰণ কৰিব পাৰি।
## দৰমহা
১৯৯১ চনৰ নিৰ্বাচন আয়োগ (Condition Of Service Of Election Commissions And Transaction Of Business) আইন অনুসৰি মুখ্য নিৰ্বাচন আয়ুক্তৰ দৰমহা ভাৰতৰ উচ্চতম ন্যায়ালয়ৰ ন্যায়াধীশৰ দৰমহাৰ সৈতে একে।  চিইচিয়ে মাহিলী দৰমহা ৩৫০,০০০ টকা (৪,২০০ মাৰ্কিন ডলাৰ) আৰু অন্যান্য ভাট্টা লয়।
## মুখ্য নিৰ্বাচন আয়ুক্তৰ তালিকা
তলত উল্লেখ কৰা ব্যক্তিসকল মুখ্য নিৰ্বাচন আয়ুক্ত আছিল।

## তথ্য সূত্ৰ

শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:নিৰ্বাচন
ইনকিলাব জিন্দাবাদ

[thumb| জুলাই বিপ্লৱৰ পিছত [বাংলাদেশ|বাংলাদেশী ছাত্ৰ-ছাত্ৰীয়ে অংকন কৰা ইনকিলাব জিন্দাবাদ শ্লোগানৰ গ্ৰেফিটি]]
**ইনকিলাব জিন্দাবাদ** (; ) এক উৰ্দু বাক্য,  যাৰ অনুবাদ হৈছে "বিপ্লৱ দীৰ্ঘজীৱী হওক।" মহম্মদ ইকবালে ইয়াক প্ৰথমবাৰৰ বাবে‍ সাহিত্যত ব্যৱহাৰ কৰিছিল। প্ৰথমে যদিও ব্ৰিটিছ ৰাজত্বকালত বাঁওপন্থী কমিউনিষ্টসকলে এই শ্লোগানটো ব্যৱহাৰ কৰিছিল, আজি বাংলাদেশ, ভাৰত আৰু পাকিস্তানত প্ৰতিবাদৰ সময়ত বিভিন্ন মতাদৰ্শগত পটভূমিৰ নাগৰিক সমাজৰ কৰ্মী আৰু ৰাজনীতিবিদসকলে এই শ্লোগানটো ব্যৱহাৰ কৰে।     

## ইতিহাস
১৯২১ চনত ইছলামিক পণ্ডিত, উৰ্দু কবি, ভাৰতীয় স্বাধীনতা সংগ্ৰামী, ভাৰতীয় জাতীয় কংগ্ৰেছৰ বিশিষ্ট নেতা আৰু ভাৰতৰ কমিউনিষ্ট পাৰ্টিৰ অন্যতম প্ৰতিষ্ঠাতা মাওলানা হাচৰাত মোহানিয়ে এই শ্লোগানটো সৃষ্টি কৰে‍।  ভগত সিঙৰ (১৯০৭-১৯৩১) যোগেদি‍ ১৯২০-ৰ দশকৰ শেষৰ ফালে‍ তেওঁৰ বক্তৃতা আৰু লেখাৰ জডি়য়তে এই শ্লোগানটো জনপ্ৰিয় হৈছিল।  এইটো হিন্দুস্তান ছ’চিয়েলিষ্ট ৰিপাব্লিকান এছ’চিয়েচনৰ অফিছি‍য়েল শ্লোগানও আছিল,  আৰু কমিউনিষ্ট একত্ৰীকৰণৰ শ্লোগানৰ সমান্তৰালকৈ সৰ্বভাৰতীয় আজাদ মুছলিম সন্মিলনৰ এটি‍ শ্লোগান।  ১৯২৯ চনৰ এপ্ৰিল মাহত দিল্লীৰ কেন্দ্ৰীয় আইনসভাত বোমা বিস্ফোৰণৰ পিছত ভগত সিং আৰু তেওঁৰ সহযোগী বটুকেশ্বৰ দত্তই এই শ্লোগানটো উত্থাপন কৰে।  পৰৱৰ্তী সময়ত, প্ৰথমবাৰৰ বাবে এক মুকলি আদালতত, ১৯২৯ চনৰ জুন মাহত দিল্লী উচ্চ ন্যায়ালয়ত তেওঁলোকৰ যৌথ বক্তব্যৰ অংশ হিচাপে এই শ্লোগান উত্থাপিত হয়।   তেতিয়া্ৰে‍ পৰাই ই ভাৰতৰ স্বাধীনতা আন্দোলনৰ অন্যতম গুৰুত্বপূৰ্ণ অংগত পৰিণত হৈছে। স্বাধীনতা আন্দোলনৰ দীৰ্ঘস্থায়ী ভাৰতীয় ৰাজনৈতিক উপন্যাসবোৰত, স্বাধীনতাৰ প্ৰতি‍ সমৰ্থনৰ আৱেগ প্ৰায়েই চৰিত্ৰসমূহে চিঞৰি চিঞৰি দিয়া এই শ্লোগানৰ দ্বাৰা চিহ্নিত কৰিব পাৰি‍৷ 

## তথ্যসূত্ৰ

শ্ৰেণী:ভাৰতৰ স্বাধীনতা আন্দোলন
নগেন্দ্ৰ সিং

**ৰাজকুমাৰ শ্ৰী নগেন্দ্ৰ সিং** () এজন ভাৰতীয় অধিবক্তা আৰু প্ৰশাসক আছিল, যিয়ে ১৯৮৫ চনৰ পৰা ১৯৮৮ চনলৈকে আন্তঃৰাষ্ট্ৰীয় ন্যায়ালয়ৰ সভাপতি হিচাপে কাৰ্যনিৰ্বাহ কৰিছিল। দ্য হেগৰ আন্তৰ্জাতিক ন্যায়ালয়ত ভাৰতৰ পৰা যোৱা চাৰিজন ন্যায়াধীশৰ ভিতৰত তেওঁ আছিল এগৰাকী ন্যায়াধীশ। আনকেইগৰাকী হ’ল, **বি এন ৰাও** (১৯৫২–১৯৫৩); আই চি জেৰ প্ৰথম ভাৰতীয় ন্যায়াধীশ আৰু ভাৰতৰ ১৮ সংখ্যক মুখ্য ন্যায়াধীশ **আৰ এছ পাঠক** (১৯৮৯–১৯৯১) আৰু ভাৰতৰ উচ্চতম ন্যায়ালয়ৰ প্ৰাক্তন ন্যায়াধীশ **দলবীৰ ভাণ্ডাৰী**(২০১২–)।
## ব্যক্তিগত জীৱন
১৯১৪ চনৰ ১৮ মাৰ্চত ডুংগৰপুৰ ৰাজ্যৰ ৰজা প্ৰথম বিজয় সিং আৰু তেওঁৰ পত্নী ৰাণী দবেন্দ্ৰৰ ঘৰত নগেন্দ্ৰ সিঙে জন্মগ্ৰহণ কৰিছিল; তেওঁৰ ডাঙৰ ভাতৃ আছিল ডুংগৰপুৰৰ শেষ ৰজা প্ৰথম লক্ষ্মণ সিং। অসামৰিক সেৱাত যোগদান কৰাৰ আগতে তেওঁ কেম্ব্ৰিজৰ ছেইণ্ট জন কলেজত শিক্ষা গ্ৰহণ কৰিছিল।
## কৰ্মজীৱন
তেওঁ ভাৰতীয় অসামৰিক সেৱাত যোগদান কৰি পূব ৰাজ্যসমূহৰ আঞ্চলিক আয়ুক্ত, ভাৰতৰ সংবিধান সভাৰ সদস্য, ভাৰতৰ প্ৰতিৰক্ষা মন্ত্ৰালয়ৰ যুটীয়া সচিব, পৰিবহণ সঞ্চালক প্ৰধান, আৰু তথ্য আৰু সম্প্ৰচাৰ মন্ত্ৰালয়ৰ বিশেষ সচিব হিচাপে কাৰ্যনিৰ্বাহ কৰে।
১৯৬৬ চনৰ পৰা ১৯৭২ চনৰ ভিতৰত সিং ভাৰতৰ ৰাষ্ট্ৰপতিৰ সচিব আছিল, তাৰ পিছত ১৯৭২ চনৰ ১ অক্টোবৰৰ পৰা ১৯৭৩ চনৰ ৬ ফেব্ৰুৱাৰীলৈকে তেওঁ ভাৰতৰ মুখ্য নিৰ্বাচন আয়ুক্ত আছিল। ১৯৬৬, ১৯৬৯, ১৯৭৫ চনত ৰাষ্ট্ৰসংঘৰ এছেমব্লীত ভাৰতৰ প্ৰতিনিধি হিচাপে নিযুক্তি লাভ কৰি ১৯৬৭ চনৰ পৰা ১৯৭২ চনলৈ অংশকালীনভাৱে ৰাষ্ট্ৰসংঘৰ আন্তঃৰাষ্ট্ৰীয় আইন আয়োগত কাৰ্যনিৰ্বাহ কৰিছিল। আন্তঃৰাষ্ট্ৰীয় বাৰ এছোচিয়েচনৰ সচিব হিচাপেও নিৰ্বাচিত হয়। ১৯৭৩ চনত তেওঁ আন্তৰ্জাতিক ন্যায়ালয়ৰ ন্যায়াধীশ হৈ হেগলৈ যায় আৰু ১৯৮৫ চনৰ ফেব্ৰুৱাৰীৰ পৰা ১৯৮৮ চনৰ ফেব্ৰুৱাৰী মাহলৈ অৱসৰৰ সময়লৈ তেওঁ ইয়াৰ সভাপতি আছিল। অৱসৰৰ পিছত তেওঁ হেগতে বাস কৰিছিল আৰু ১৯৮৮ চনৰ ডিচেম্বৰ মাহত তাতেই তেওঁৰ মৃত্যু হয়।

## তথ্য সূত্ৰ

শ্ৰেণী:কুৰি শতিকাৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ব্যক্তি
শ্ৰেণী:আইনবিদ
শ্ৰেণী:ভাৰতৰ মুখ্য নিৰ্বাচন আয়ুক্ত
টি স্বামীনাথন

**টি স্বামীনাথন** সম্পূৰ্ণ নাম থিৰুমালৰায়া স্বামীনাথন, ১৯৭০ চনৰ ১ ডিচেম্বৰৰ পৰা ১৯৭২ চনৰ ২ নৱেম্বৰলৈকে ভাৰতৰ কেবিনেট সচিব আছিল। তেওঁ ভাৰতীয় অসামৰিক সেৱা (আই চি এছ)ৰ সদস্য আছিল। স্বামীনাথনে ১৯৭৩ চনৰ ৭ ফেব্ৰুৱাৰীৰ পৰা ১৯৭৭ চনৰ ১৭ জুনলৈকে ভাৰতৰ ৫ম মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল।
## বাহ্যিক লিংক
* List of former CEC of India

শ্ৰেণী:কুৰি শতিকাৰ ব্যক্তি
শ্ৰেণী:ভাৰতীয় ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
এছ. এল. শ্বাকধৰ

**এছ. এল. শ্বাকধৰ** (১৯১৮–২০০২) ভাৰতৰ ষষ্ঠ মুখ্য নিৰ্বাচন আয়ুক্ত আৰু ৩য় লোকসভা, চতুৰ্থ লোকসভা আৰু ৫ম লোকসভা (ভাৰতীয় সংসদৰ নিম্ন সদন)ৰ প্ৰাক্তন সচিব প্ৰধান আছিল। ১৯৭৭ চনৰ পৰা ১৯৮২ চনলৈকে তেওঁ মুখ্য নিৰ্বাচন আয়ুক্ত আছিল। তেওঁ জম্মু-কাশ্মীৰৰ পৰা আহিছিল। ২০০২ চনত তেওঁৰ মৃত্যু হয়।
 
তেওঁ সংবিধান বিষয় আৰু সংসদীয় কাৰ্য্যবিধিৰ বিশেষজ্ঞ আছিল, লোকসভাৰ সুদক্ষ কাম-কাজৰ বাবে সংসদীয় পদ্ধতিৰ অভিযোজন আৰু পৰিৱৰ্তনত তেওঁ উল্লেখযোগ্য অৱদান আগবঢ়াইছিল। সংসদীয় বিষয়ত তেওঁৰ চহকী জ্ঞান আৰু ব্যাপক অভিজ্ঞতা আছে যাৰ প্ৰতীক হৈছে তেওঁৰ সংসদৰ অনুশীলন আৰু পদ্ধতিৰ ওপৰত লিখা গ্ৰন্থ, সুভাষ কাশ্যপৰ সৈতে সহ-লেখক আৰু অন্যান্য প্ৰকাশিত সম্ভাৰ আছে। 
## পদবী
*লোকসভাৰ সম্পাদক, ১৯৬৪–৭৩
*লোকসভাৰ সচিব প্ৰধান, ১৯৭৩–৭৭
*ভাৰতীয় সংসদীয় গোটৰ সচিব প্ৰধান
*ভাৰতৰ মুখ্য নিৰ্বাচন আয়ুক্ত
## তথ্য সূত্ৰ

শ্ৰেণী:কুৰি শতিকাৰ ব্যক্তি
শ্ৰেণী:ভাৰতীয় ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
আজান (চৰাই)

**আজান বা হালখেদা** (Grey Heron *Ardea cinerea* ) কণামুচৰি‍ পৰিয়ালৰ এবিধ ডাঙৰ প্ৰজাতিৰ কণামুচৰি‍। ইহঁত আকাৰত ময়ূৰতকৈ ডাঙৰ হয়। ইহঁত চাৰিটা প্ৰজাতিৰ আৰু ইউৰোপ, এছিয়া, আফ্ৰিকাৰ কিছু অংশত ইহঁতক দেখিবলৈ‍ পোৱা যায়।  ইহঁতৰ বেছিভাগেই নাতিশীতোষ্ণ অঞ্চলত বিচৰণ কৰে। ইহঁত সাধাৰণত ভাৰতৰ স্থায়ী বাসিন্দা আৰু কিছু ক্ষেত্ৰত পৰিভ্ৰমী চৰাই। ইহঁতৰ বেছিভাগেই সপৰিয়ালে বসবাস কৰে‍।  

## বিৱৰণ
আজান বা হালখেদাৰ দৈৰ্ঘ্য সাধাৰণতে ৯০ৰ পৰা ৯৮ চে.মি. আৰু ডেউকা ১৫৫ৰ পৰা ১৯৫ চে.মি. হয়। ইহঁতৰ শৰীৰৰ ওজন ১.০২ কেজিৰ পৰা ২.০৮ কেজিলৈকে‍ হ'ব পাৰে।   ইহঁতক চিনাক্তকৰণৰ উপায় হ'ল, ইহঁতৰ পিঠি ধূসৰ ছাইৰঙী আৰু পেটৰ ৰঙ ধূসৰ বগা, ডেউকাৰ তলৰ ফালৰ পৰা তলপেটলৈকে ক’লা বৰণৰ। প্ৰাপ্তবয়স্কবোৰৰ মূৰ আৰু ডিঙি বগা, চকুৰ ওপৰৰ পৰা ভ্ৰূৰ ক’লা দাগ মূৰৰ পিছফাললৈকে ব্যাপ্ত আৰু যিটোৰ মূৰত টিকনিৰ দৰে পাখি থাকে। ডিঙিৰ আগফালে নীলা আভাযুক্ত ক’লা দাগ এটা দেখা যায়। অপ্ৰাপ্তবয়স্কবোৰৰ মূৰৰ ক’লা দাগটো অস্পষ্ট আৰু ইহঁত প্ৰাপ্তবয়স্কবোৰতকৈ‍ বহুখিনি‍ শেঁতা হয়, মূৰ আৰু ডিঙি ধূসৰ হয়, টিকনিৰ নিচিনা পাখিকেইডাল চুটি আৰু গাঢ় ধূসৰ ৰঙৰ হয়। ইহঁতৰ ঠোঁট দীঘল, পোন, শক্তিশালী আৰু ৰং গোলাপী হালধীয়া; ঠেং দুখন অতি দীঘল আৰু বাদামী ৰঙৰ। 

## আচৰণ আৰু বাসস্থান
উৰণৰ সময়ত ইহঁতে জোৰ জোৰকৈ‍ আৰু কৰ্কশভাৱে‍ ফ্ৰা-এংক শব্দ কৰি মাত মাতে‍। লাহে লাহে উৰি থকাৰ সময়ত ইহঁতে‍ ইহঁতৰ দীঘল ডিঙিটো ভাঁজ কৰি ৰাখে। প্ৰজননৰ সময়ত ইহঁতে বিভিন্ন ধৰণৰ শব্দ কৰে। ইহঁতৰ বিচৰণ‍েক্ষত্ৰৰ ভিতৰত নিৰ্মল পানী আৰু নিমখীয়া জলাশয়, খাল, বৃহৎ হ্ৰদ আৰু শিলেৰে পৰিপূৰ্ণ দ্বীপ আদি অন্তৰ্ভুক্ত। ইহঁত মাংসভোজী, সেয়ে ইহঁতে অগভীৰ পানীত মাছ, বেং, সৰু স্তন্যপায়ী প্ৰাণী, শামুক জাতীয় প্ৰাণী আৰু সৰু সৰু পোক-পৰুৱা খায়। ইহঁতে আনকি চৰাইৰ পোৱালিও খায়। ইউৰোপ, এছিয়া, আফ্ৰিকা মহাদেশ ইহঁতৰ আৱাসভূমি‍। স্পেইন, ফ্ৰান্স, মধ্য ইটালী, বাল্কন, ইৰাক, ইৰাণ, মালদ্বীপ আৰু ম্যানমাৰ, চাহাৰা মৰুভূমি, কেনেৰী দ্বীপপুঞ্জ, মৰক্কো, আলজেৰিয়া, টিউনিছিয়া আৰু ভূমধ্যসাগৰীয় দ্বীপপুঞ্জ, পূব চাইবেৰিয়া, মংগোলিয়া, পূব চীন, জাপান, মাদাগাস্কাৰ আৰু সমগ্ৰ ভাৰতৰ ইহঁত স্থায়ী বাসিন্দা। 

আজান বা হালখেদাই সাধাৰণতে বসন্ত কালত গছৰ ওখ ডালত প্ৰজননৰ বাবে বাহ সাজে‍। এবাৰত ৩ৰ পৰা ৫টালৈকে‍ নীলাভ সেউজীয়া ৰঙৰ কণী পাৰে। পিতৃ-মাতৃ দুয়োৱে মিলি‍ ২৩ৰ পৰা ২৫ দিনৰ ভিতৰত কণীবোৰৰ পৰা পোৱালি‍ জগায়। ৭ৰ পৰা ৮ সপ্তাহৰ ভিতৰত পোৱালিবোৰ উৰিব পৰা হয়। 

## চিত্ৰশালা

চিত্ৰ:Grey_Heron._AMSM4086.jpg
চিত্ৰ:Caudipteryx,_Senckenberg,_2017-10-12.jpg
চিত্ৰ:Grey_Heron_in_front_of_flowers.jpg
চিত্ৰ:Ardea_cinerea_gallinula_8898.jpg
চিত্ৰ:Ardea_cinerea_0144_(26380369151).jpg
চিত্ৰ:Ardea_cinerea_EM1B2923_(35309122776).jpg


## তথ্যসূত্ৰ

## বাহ্যিক সংযোগ

শ্ৰেণী:আই ইউ চি এন ৰঙা তালিকাৰ ন্যূনতম উদ্বেগজনক প্ৰজাতি
শ্ৰেণী:চৰাই
আলফাফল্ড

**আলফাফল্ড** হৈছে আলফাবেটৰ সহযোগী প্ৰতিষ্ঠান ডিপমাইণ্ডে বিকশিত কৰা এটা কৃত্ৰিম বুদ্ধিমত্তা (AI) প্ৰগ্ৰেম, যিয়ে প্ৰটিনৰ গঠনৰ ভৱিষ্যদ্বাণী কৰে। এই কাৰ্যসূচীক গভীৰ শিক্ষণ ব্যৱস্থা হিচাপে ডিজাইন কৰা হৈছে।

আলফাফল্ড চফট্ ৱেৰৰ তিনিটা ডাঙৰ সংস্কৰণ আছে। আলফাফল্ড ১ (২০১৮) ব্যৱহাৰ কৰা গৱেষকৰ এটা দলে ২০১৮ চনৰ ডিচেম্বৰ মাহত ত্ৰয়োদশ গঠন ভৱিষ্যদ্বাণীৰ সমালোচনাত্মক মূল্যাংকন ( চি এ এচ পি) ৰ সামগ্ৰিক ৰেংকিঙত প্ৰথম স্থান লাভ কৰিছিল। প্ৰতিযোগিতাৰ আয়োজকসকলে আটাইতকৈ কঠিন বুলি থিৰাং কৰা লক্ষ্যৰ আটাইতকৈ সঠিক গঠনৰ ভৱিষ্যদ্বাণী কৰাত ই আংশিকভাৱে কৃতকাৰ্য হৈছিল। আলফাফল্ড ২ (২০২০) ব্যৱহাৰ কৰা এটা দলে ২০২০ চনৰ নৱেম্বৰ মাহত চিএএচপি১৪ প্ৰতিযোগিতাত পুনৰ প্ৰথম স্থান দখল কৰে। দলটোৱে আনবোৰ গোটতকৈ বহু বেছি সঠিকতাৰ স্তৰ লাভ কৰিছিল। ই চিএএচপিৰ গ্ল’বেল ডিষ্টেন্স টেষ্ট (GDT)ত প্ৰায় দুই তৃতীয়াংশ প্ৰটিনৰ বাবে ৯০ৰ ওপৰত নম্বৰ লাভ কৰিছিল। এই পৰীক্ষাই এটা গণনামূলক প্ৰগ্ৰেমে ভৱিষ্যদ্বাণী কৰা গঠনটোৰ লেব পৰীক্ষাত নিৰ্ধাৰিত গঠনৰ সৈতে থকা মিলৰ মাত্ৰা জুখিব পাৰে। সম্পূৰ্ণ মিল থাকিলে ১০০ নম্বৰ দিয়া হৈছিল।

চিএএচপি১৪-ত আলফাফ'ল্ড ২ৰ ফলাফলক "বিস্ময়কৰ", আৰু "যুগান্তকাৰী" বুলি বৰ্ণনা কৰা হৈছিল।[7] কিছুমান গৱেষকে লক্ষ্য কৰিছে যে ইয়াৰ এক তৃতীয়াংশ ভৱিষ্যৎবাণীৰ সঠিকতা যথেষ্ট নহয়, আৰু ইয়াৰ দ্বাৰা প্ৰটিন ভাঁজৰ সমস্যাটো সমাধান হোৱা বুলি বিবেচনা কৰিব নোৱাৰি।[8][9] তথাপিও ইয়াৰ কাৰিকৰী কৃতিত্ব সৰ্বজন সমাদৃত হৈছে। ২০২১ চনৰ ১৫ জুলাই তাৰিখে আলফাফল্ড ২ গৱেষণা পত্ৰখন নেচাৰ আলোচনীত প্ৰকাশ কৰা হয়। ইয়াৰ পিছত গৱেষণা পত্ৰখনৰ উদ্ধৃতি ২৭ হাজাৰতকৈ অধিকবাৰ দিয়া হৈছে। 

আলফাফল্ড ৩ ঘোষণা কৰা হৈছিল ২০২৪ চনৰ ৮ মে'ত। ই ডি এন এ, আৰ এন এ, বিভিন্ন লিগাণ্ড আৰু আয়নৰ সৈতে প্ৰ'টিনে সৃষ্টি কৰা কমপ্লেক্সৰ গঠনৰ ভৱিষ্যদ্বাণী কৰিব পাৰে। 

আলফাফল্ড নিৰ্মাণ কৰা দলটোৰ ডেমিছ হাছাবিছ আৰু জন জাম্পাৰে ২০২৪ চনত প্ৰটিন গঠনৰ ভৱিষ্যদ্বাণীৰ বিষয়ে কৰা কামৰ বাবে ৰসায়ন বিজ্ঞানৰ নোবেল বঁটা লাভ কৰে। ২০২৩ চনৰ আৰম্ভণিতে দুয়োজনে জৈৱনিক বিজ্ঞানৰ ব্ৰেকথ্ৰু বঁটা আৰু মৌলিক চিকিৎসা গৱেষণাৰ বাবে এলবাৰ্ট লেস্কাৰ বঁটা লাভ কৰিছিল। 

### তথ্যসূত্ৰ

শ্ৰেণী:কৃত্ৰিম বুদ্ধিমত্তা
আৰ. কে. ত্ৰিবেদী

**আৰ. কে. ত্ৰিবেদী** বা ৰাম কৃষ্ণ ত্ৰিবেদী (১ জানুৱাৰী ১৯২১ – ১৯ নৱেম্বৰ ২০১৫) ১৯৮৬ চনৰ ২৬ ফেব্ৰুৱাৰীৰ পৰা ১৯৯০ চনৰ ২ মে'লৈকে গুজৰাটৰ ৰাজ্যপাল আছিল। ত্ৰিবেদীয়ে ১৯৮২ চনৰ ১৮ জুনৰ পৰা ১৯৮৫ চনৰ ৩১ ডিচেম্বৰলৈ ভাৰতৰ সপ্তম মুখ্য নিৰ্বাচন আয়ুক্ত হিচাপেও কাৰ্যনিৰ্বাহ কৰিছিল। তেওঁ তৃতীয় সৰ্বোচ্চ ভাৰতীয় অসামৰিক সন্মান পদ্মভূষণ বঁটা লাভ কৰিছিল।

ম্যানমাৰ (বাৰ্মা)ৰ ম্যুংগিয়ানত জন্মগ্ৰহণ কৰা ত্ৰিবেদীয়ে এক উজ্জ্বল শৈক্ষিক অভিলেখৰ সৈতে ৰেংগুন আৰু লক্ষ্ণৌ বিশ্ববিদ্যালয়ত অধ্যয়ন কৰিছিল। ১৪ জুলাই,১৯৪৩ চনত তেওঁ কেন্দ্ৰীয় চৰকাৰ আৰু উত্তৰ প্ৰদেশৰ ৰাজ্য চৰকাৰ দুয়োটাৰে সৈতে ৩৬ বছৰতকৈ অধিক সময় বিশিষ্ট সেৱা আগবঢ়াই ভাৰতীয় অসামৰিক সেৱাত যোগদান কৰে। 

তেওঁ পৰিকল্পনা আৰু উন্নয়ন, বিত্তীয় প্ৰশাসন, শিক্ষা আৰু কৰ্মী প্ৰশাসনৰ ক্ষেত্ৰত কাম কৰি ভাৰত চৰকাৰৰ কৰ্মচাৰী আৰু প্ৰশাসনিক সংস্কাৰ বিভাগৰ সৰ্বোচ্চ অসামৰিক পদলৈ উন্নীত হৈছিল। ১৯৭৯ চনত তেওঁ চুপাৰ এনুৱেট কৰে। তেওঁ ইউ পিৰ গুৰুত্বপূৰ্ণ জিলাসমূহত জিলা দণ্ডাধীশ হিচাপে আৰু এলাহাবাদৰ আয়ুক্ত হিচাপে কাৰ্যনিৰ্বাহ কৰিছিল। ইউ পিৰ চিকিৎসা, বিত্ত, শক্তি আৰু গৃহ বিভাগৰ মুৰব্বীও আছিল। তেওঁ ইউ পিত শিক্ষাৰ ক্ষেত্ৰত দীৰ্ঘদিন কাম কৰিছিল আৰু তাৰ পিছত মুছুৰীত ভাৰতীয় চৰকাৰী কৰ্মচাৰীৰ বাবে লাল বাহাদুৰ শাস্ত্ৰী একাডেমীৰ উপাধ্যক্ষ হিচাপে কাম কৰিছিল। বুণ্ডেলখণ্ড বিশ্ববিদ্যালয়ৰ উপাচাৰ্যও আছিল। 

ভাৰতৰ কেন্দ্ৰীয় চৰকাৰত তেওঁ অসামৰিক যোগান আৰু সহযোগিতা আৰু ভাৰতৰ পৰিকল্পনা আয়োগ বিভাগত কাম কৰি ভাৰতৰ ৫ম পঞ্চবাৰ্ষিক পৰিকল্পনা ৰচনা কৰিছিল। তেওঁ ইণ্ডিয়ান ইনষ্টিটিউট অৱ পাব্লিক এডমিনিষ্ট্ৰেচনৰ উপ-সভাপতি আৰু কুৱালালামপুৰৰ এছিয়ান চেণ্টাৰ ফৰ ডেভেলপমেণ্ট এডমিনিষ্ট্ৰেচন ( ESCAP-UN )ৰ উপদেষ্টা আছিল। ১৯৮০ চনৰ পৰা ১৯৮২ চনলৈকে ভাৰতৰ মুখ্য নিৰ্বাচন আয়ুক্ত হিচাপে নিযুক্তি লাভ কৰি ভাৰতৰ সংসদলৈ ১৯৮৪ চনৰ সাধাৰণ নিৰ্বাচনকে ধৰি বিশ্বৰ সৰ্ববৃহৎ নিৰ্বাচনৰ তদাৰক কৰিছিল। 
## বাহ্যিক সংযোগ
* List of former CEC of India

## তথ্য সূত্ৰ

শ্ৰেণী:মৃত ব্যক্তি
শ্ৰেণী:ভাৰতীয় ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
এছ. পি. সেন বাৰ্মা

**এছ পি সেন বাৰ্মা**, ১৯৬৭ চনৰ ১ অক্টোবৰৰ পৰা ১৯৭২ চনৰ ৩০ ছেপ্টেম্বৰলৈকে ভাৰতৰ প্ৰাক্তন মুখ্য নিৰ্বাচন আয়ুক্ত আছিল।
## বাহ্যিক সংযোগ
* List of former CEC of India

শ্ৰেণী:ভাৰতৰ মুখ্য নিৰ্বাচন আয়ুক্ত
আৰ. ভি. এছ. পেৰি শাস্ত্ৰী

**আৰ. ভি. এছ. পেৰি শাস্ত্ৰী** সম্পূৰ্ণ নাম ৰুদ্ৰবতলা ভেংকটা সূৰ্য্য পেৰি শাস্ত্ৰী ভাৰতৰ প্ৰাক্তন মুখ্য নিৰ্বাচন আয়ুক্ত আছিল আৰু ১৯৮৬ চনৰ ১ জানুৱাৰীৰ পৰা ১৯৯০ চনৰ ২৫ নৱেম্বৰত কৰ্কট ৰোগত আক্ৰান্ত হৈ মৃত্যু হোৱালৈকে কাৰ্যনিৰ্বাহ কৰিছিল। ১৯৮৯ চনৰ সাধাৰণ নিৰ্বাচন তেওঁৰ কাৰ্যকালত অনুষ্ঠিত হৈছিল। 

১৯২৯ চনৰ ১ ফেব্ৰুৱাৰীত অন্ধ্ৰ প্ৰদেশৰ ভীমিলিপট্টনমত জন্মগ্ৰহণ কৰা পেৰি শাস্ত্ৰীয়ে মাদ্ৰাজ বিশ্ববিদ্যালয়ৰ অন্তৰ্গত মাদ্ৰাজ খ্ৰীষ্টান কলেজৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে। ইয়াৰ পিছত দিল্লী বিশ্ববিদ্যালয়ৰ আইন অনুষদত বিচিএল ডিগ্ৰী লাভৰ বাবে নামভৰ্তি কৰাৰ পূৰ্বে তেওঁ পূৰ্বৰ মধ্যপ্ৰদেশৰ অনন্তপুৰ, অন্ধ্ৰপ্ৰদেশ আৰু ৰায়পুৰত অধ্যাপনা কৰে। দিল্লীৰ পৰা বিচিএল আৰু এল.এল.এম. ১৯৫৬-৫৭ চনত তেওঁ ভাৰতীয় আইন আয়োগত কনিষ্ঠ আইন বিষয়া হিচাপে যোগদান কৰে আৰু তাৰ পিছত ভাৰত চৰকাৰৰ আইন মন্ত্ৰালয়লৈ গুচি যায়। আইন মন্ত্ৰালয়ত বিভিন্ন পদবীত কাৰ্যনিৰ্বাহ কৰিছিল, আৰু ১৯৭৮ চনত ভাৰত চৰকাৰৰ সচিব পদলৈ উন্নীত হৈছিল। পেৰি শাস্ত্ৰী কেইবাবছৰ ধৰি ভাৰত চৰকাৰৰ প্ৰধান বিধানসভাৰ খচৰাকাৰ আছিল। তেওঁ ভাৰতৰ সংবিধানৰ কেইবাটাও সংশোধনী আৰু ১৯৫০ চনৰ ভাৰতীয় পথ নিগম আইন,  চেনি উন্নয়ন পুঁজি আইন, ১৯৮২ আৰু দিল্লী বিক্ৰী কৰ আইন, ১৯৭৫কে ধৰি বহুতো যুগীয় বিধেয়কৰ খচৰা প্ৰস্তুত কৰে। 

পেৰি শাস্ত্ৰীৰ মুখ্য নিৰ্বাচন আয়ুক্তৰ কাৰ্যকালত ভাৰত চৰকাৰে ১৯৮৯ চনৰ সাধাৰণ নিৰ্বাচনৰ প্ৰাকক্ষণত দুজন নিৰ্বাচন আয়ুক্ত নিযুক্তি দি আয়োগক বহুসদস্যপূৰ্ণ সংস্থালৈ ৰূপান্তৰিত কৰাৰ প্ৰথম প্ৰচেষ্টা চলাইছিল। এই পদক্ষেপক বহুলভাৱে অভিহিত কৰা হৈছিল যে, ই আছিল পেৰি শাস্ত্ৰীৰ ক্ষমতা হ্ৰাস কৰাৰ প্ৰয়াস, যিয়ে নিৰ্বাচনৰ সময় বা পৰিচালনাৰ ক্ষেত্ৰত চৰকাৰৰ দ্বাৰা ধমক খাবলৈ অস্বীকাৰ কৰিছিল, যিটো প্ৰাক্তন নিয়ন্ত্ৰক আৰু মহানিৰীক্ষক চি জি ছমিয়াই কেৱল তেওঁৰ গ্ৰন্থ *দ্য হনেষ্ট অলৱেজ ষ্টেণ্ড*ত বৰ্ণনা কৰিছে। বিশ্বনাথ প্ৰতাপ সিঙৰ চৰকাৰত আইন মন্ত্ৰী হিচাপে দীনেশ গোস্বামীৰ কাৰ্যকালত পেৰি শাস্ত্ৰীয়ে ব্যাপক নিৰ্বাচনী সংস্কাৰৰ পৰামৰ্শ আগবঢ়াইছিল। মুখ্য নিৰ্বাচন আয়ুক্তৰ কাৰ্যকালত ভোটদানৰ বয়স ১৮ বছৰলৈ হ্ৰাস কৰা হয়। লগতে তেওঁৰ কাৰ্যকালত ইলেক্ট্ৰনিক ভোটিং মেচিন ব্যৱহাৰৰ দিশত প্ৰথম পদক্ষেপ গ্ৰহণ কৰা হৈছিল।
## বাহ্যিক সংযোগ
* List of former C.E.C.s of India
 
## তথ্য সূত্ৰ

শ্ৰেণী:ভাৰতীয় ব্যক্তি
শ্ৰেণী:অসামৰিক সেৱা
শ্ৰেণী: মৃত ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
এম. এছ. গীল

**মনোহৰ সিং গীল** () এজন ভাৰতীয় আমোলা, ৰাজনীতিবিদ আৰু সাহিত্যিক। ১৯৫৮ চনৰ পৰা ২০০১ চনলৈ ভাৰতৰ একাদশ মুখ্য নিৰ্বাচন আয়ুক্ত হিচাপে অৱসৰ লোৱালৈকে ভাৰতীয় প্ৰশাসনিক সেৱাৰ সদস্য হিচাপে কাৰ্যনিৰ্বাহ কৰিছিল। অৱসৰৰ লগে লগে তেওঁ ভাৰতীয় জাতীয় কংগ্ৰেছত যোগদান কৰে আৰু ২০০৪ চনত পাঞ্জাৱৰ পৰা ৰাজ্যসভালৈ নিৰ্বাচিত হয় আৰু ২০১৬ চনত অৱসৰ লোৱালৈকে উচ্চ সদনৰ সদস্য হিচাপে কাৰ্যনিৰ্বাহ কৰিছিল। ২০০৮ চনৰ পৰা ২০১১ চনলৈকে তেওঁ যুৱ পৰিক্ৰমা আৰু ক্ৰীড়া মন্ত্ৰী হিচাপে আৰু ২০১১ চনত পৰিসংখ্যা আৰু কাৰ্যসূচী ৰূপায়ণৰ মন্ত্ৰী হিচাপে কাৰ্যনিৰ্বাহ কৰিছিল।
## প্ৰাৰম্ভিক জীৱন আৰু কৰ্ম
গীলে ভাৰতৰ মুচৌৰীৰ ছেইণ্ট জৰ্জ কলেজত পঢ়িছিল। ১৯৫৮ চনত ভাৰতীয় প্ৰশাসনিক সেৱাত যোগদান কৰি অবিভক্ত পঞ্জাৱত বিভিন্ন স্থানত বিভিন্ন প্ৰশাসনীয় পদবীত দায়িত্ব পালন কৰি ১৯৬৬ চনত পঞ্জাৱক তিনি ভাগত বিভাজিত কৰি পৃথক পৃথক ৰাজ্য হিমাচল প্ৰদেশ আৰু হাৰিয়ানা গঠন কৰা হয়। তেওঁৰ বিভিন্ন পদবীৰ ভিতৰত আছিল বৰ্তমান হাৰিয়ানাত থকা মহেন্দ্ৰগড়ৰ মহকুমাধিপতি আৰু বৰ্তমান হিমাচল প্ৰদেশত থকা তেতিয়াৰ লাহাউল-স্পিটি জিলাৰ উপাযুক্ত। ১৯৮৫ চনৰ পৰা ১৯৮৭ চনলৈকে তেওঁ তেতিয়াৰ পঞ্জাৱৰ কৃষি মন্ত্ৰী অমৰিন্দৰ সিঙৰ অধীনত পঞ্জাৱৰ কৃষি সচিব হিচাপেও কাৰ্যনিৰ্বাহ কৰিছিল।

গীলে ১৯৯৬ চনৰ পৰা ২০০১ চনলৈ টি. এন. শেষনৰ পিছত ভাৰতৰ মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল। তেওঁৰ প্ৰধান কৃতিত্ব আছিল ইলেক্ট্ৰনিক ভোটিং মেচিনৰ প্ৰৱৰ্তন। এই পদত কৰা কামৰ বাবে তেওঁক পদ্ম বিভূষণ বঁটা প্ৰদান কৰা হৈছিল। খালছাৰ ৩০০ বছৰীয়া জয়ন্তী উপলক্ষে তেওঁক নিশান-ই-খালছা বঁটা প্ৰদান কৰা হয়।

নিৰ্বাচন আয়োগৰ পৰা অৱসৰ লোৱাৰ পিছত তেওঁ ভাৰতীয় জাতীয় কংগ্ৰেছৰ সৈতে ৰাজনীতিত যোগদান কৰে। ২০০৪ চনত দলে তেওঁক পঞ্জাৱৰ পৰা ৰাজ্য সভালৈ নিৰ্বাচনৰ বাবে মনোনীত কৰে। ২০১০ চনত পুনৰ নিৰ্বাচিত হয় আৰু ২০১৬ চনৰ ৯ এপ্ৰিলত কাৰ্যকাল সম্পূৰ্ণ হোৱাৰ পিছত অৱসৰ লোৱালৈকে ইয়াৰ সদস্য হিচাপে কাৰ্যনিৰ্বাহ কৰি থাকে। ২০০৮ চনৰ ৬ এপ্ৰিলত অনুষ্ঠিত মন্ত্ৰীসভাৰ সালসলনিত তেওঁক কেন্দ্ৰীয় মন্ত্ৰী পৰিষদত যুৱ পৰিক্ৰমা আৰু ক্ৰীড়া মন্ত্ৰালয়ত ৰাজ্যিক মন্ত্ৰী (স্বতন্ত্ৰ) হিচাপে অন্তৰ্ভুক্ত কৰা হয়।

২০০৯ চনৰ ভাৰতীয় নিৰ্বাচনত কংগ্ৰেছ দলৰ বিজয়ৰ পিছত পুনৰ মন্ত্ৰী পৰিষদত অন্তৰ্ভুক্ত হৈ দ্বিতীয় কাৰ্যকালত মন্ত্ৰীসভাৰ পদবী লাভ কৰে। তেওঁ যুৱ পৰিক্ৰমা আৰু ক্ৰীড়া মন্ত্ৰী হিচাপে কাৰ্যনিৰ্বাহ কৰি থাকিল। এই কাৰ্যকালতে ভাৰতে ২০১০ চনত নতুন দিল্লীত কমনৱেলথ গেমছৰ আয়োজন কৰিছিল যিয়ে উদ্বেগ আৰু বিতৰ্কৰ সৃষ্টি কৰিছিল, য'ত দুৰ্নীতি আৰু অপব্যৱস্থাপনাৰ কেইবাটাও অভিযোগ আছিল যাৰ ফলত পিছলৈ ২০১১ চনৰ জানুৱাৰী মাহত মন্ত্ৰীসভাৰ পৰিৱৰ্তনত তেওঁক মন্ত্ৰালয়ৰ পৰা অপসাৰণ কৰা হৈছিল।

তাৰ পিছত ২০১১ চনৰ ১৯ ​​জানুৱাৰীত গীলক পৰিসংখ্যা আৰু কাৰ্যসূচী ৰূপায়ণৰ মন্ত্ৰী হিচাপে নিযুক্তি দিয়া হয় আৰু ২০১১ চনৰ ১২ জুলাইত পদত্যাগ নকৰালৈকে কাৰ্যনিৰ্বাহ কৰে।

## মৃত্যু
২০২৩ চনৰ ১৫ অক্টোবৰত  ৮৭ বছৰ বয়সতগীলৰ মৃত্যু হয়।

## তথ্য সূত্ৰ

শ্ৰেণী:পদ্মবিভূষণ বঁটা বিজয়ী
শ্ৰেণী:ৰাজনীতিবিদ
শ্ৰেণী:ৰাজ্যসভাৰ সাংসদ
শ্ৰেণী:মৃত ব্যক্তি
শ্ৰেণী:ভাৰতৰ মুখ্য নিৰ্বাচন আয়ুক্ত
ঘোষ (উপাধি‍)

**ঘোষ** হৈছে বাংলাদেশৰ ঢাকা, যশোৰ আৰু ভাৰতৰ পশ্চিমবংগৰ দক্ষিণ আৰু বিহাৰৰ বাঙালী হিন্দু সম্প্ৰদায়ৰ মাজত পোৱা এক উপাধি‍। ইয়াৰ বাহিৰেও ঘোষ উপাধি‍ ক্ষত্ৰীয় কোচসকলৰ মাজতো দেখিবলৈ পোৱা যায়, এওঁলোকক সাধাৰণতে‍ পশ্চিমবংগ ৰাজ্যৰ উত্তৰবংগ আৰু বাংলাদেশৰ ৰংপুৰ, দিনাজপুৰ আৰু অসমৰ কিছু অংশত পোৱা যায়। 

অৱশ্য‍ে ঘোষসকলৰ বেছিভাগেই বাঙালী কায়স্থ সম্প্ৰদায়ৰ। বাঙালী কায়স্থসকল পঞ্চম বা ষষ্ঠ শতিকাৰ পৰা একাদশ বা দ্বাদশ শতিকাৰ ভিতৰত বিষয়া বা লেখক শ্ৰেণীৰ পৰা বৰ্ণলৈ বিৱৰ্তিত হৈছিল, ইয়াৰ বেছিভাগেই ক্ষত্ৰিয় আৰু ব্ৰাহ্মণ। ঘোষসকলক বসু, গুহ আৰু মিত্ৰৰ সৈতে‍ সৌকলিন গোত্ৰৰ কায়স্থ হিচাপে বিবেচনা কৰা হয়। 

ঘোষ উপাধিৰ হিন্দু লোকসকল সাধাৰণত গোৱালা উপজাতিৰ আৰু এওঁলোক কৃষি-কৰ্মৰ লগতো জড়িত। আৰু কোচ সম্প্ৰদায়ৰ ঘোষসকল কৃষি-কৰ্ম, মাছ ধৰা, পশুপালন আদিৰ সৈতে জডি়ত। 

বাংলা ভাষাত সদগোপ আৰু গোৱালা উপাধি ঘোষ উপাধিক বুজাবলৈও ব্যৱহাৰ হয়।   

## তথ্যসূত্ৰ

শ্ৰেণী:উপাধি
টি. এছ. কৃষ্ণমূৰ্তি

**তৰুভাই সুব্যা কৃষ্ণমূৰ্তি** () (জন্ম: ১৯৪১) ভাৰতীয় ৰাজহ সেৱাৰ এজন প্ৰাক্তন বিষয়া, যিয়ে ভাৰতৰ ত্ৰয়োদশ মুখ্য নিৰ্বাচন আয়ুক্ত (C.E.C) হিচাপে কাৰ্যনিৰ্বাহ কৰিছিল (ফেব্ৰুৱাৰী ২০০৪ – মে' ২০০৫)। চি ই চি  হিচাপে তেওঁৰ মূল দায়িত্ব আছিল ২০০৪ চনৰ লোকসভা নিৰ্বাচনৰ তদাৰক কৰা। ইয়াৰ পূৰ্বে তেওঁ ২০০০ চনৰ জানুৱাৰী মাহৰ পৰা ভাৰতীয় নিৰ্বাচন আয়োগত আয়ুক্ত হিচাপে কাৰ্যনিৰ্বাহ কৰিছিল।
## কৰ্মজীৱন
কৃষ্ণমূৰ্তিয়ে ভাৰতীয় ৰাজহ সেৱাৰ বিষয়া হিচাপে কৰ্মজীৱন আৰম্ভ কৰিছিল। কোম্পানী পৰিক্ৰমা বিভাগৰ সম্পাদক হিচাপেকে ধৰি বিভিন্ন পৰ্যায়ত চৰকাৰৰ সেৱা আগবঢ়াইছিল। ভাৰত চৰকাৰৰ সচিব হোৱাৰ লগতে ভাৰতৰ মুখ্য নিৰ্বাচন আয়ুক্ত হিচাপেও তেওঁ ভাৰতীয় ৰাজহ সেৱাৰ প্ৰথমজন বিষয়া আছিল। কোম্পানী পৰিক্ৰমা বিভাগৰ সচিব হিচাপে তেওঁক কোম্পানীসমূহৰ দাবীহীন লভ্যাংশৰ পৰা স্থাপন কৰা বিনিয়োগকাৰী শিক্ষা আৰু সুৰক্ষা পুঁজি স্থাপন কৰাৰ কৃতিত্ব দিয়া হয়।

কৃষ্ণমূৰ্তিয়ে ১৯ বছৰ বয়সতে বেংক অৱ ইণ্ডিয়াত (ৰাষ্ট্ৰীয়কৰণৰ পূৰ্বে) পৰীক্ষামূলক বিষয়া হিচাপে নিজৰ কেৰিয়াৰ আৰম্ভ কৰে। ১৯৬৩ চনৰ বেচত তেওঁ ভাৰতীয় ৰাজহ সেৱাত যোগদান কৰে, তাৰ পিছত তেওঁক মাদ্ৰাজত আয়কৰ বিষয়া হিচাপে নিযুক্তি দিয়া হয়। জাহাজ আৰু বিত্তকে ধৰি নতুন দিল্লীৰ কেইবাটাও মন্ত্ৰালয়ত কাৰ্যনিৰ্বাহ কৰি তেওঁ বিশাখাপট্টনমৰ হিন্দুস্তান শিপয়াৰ্ড লিমিটেডৰ উপ-সাধাৰণ পৰিচালক হিচাপে নিযুক্তি লাভ কৰে।তেওঁ চম্ভালি লোৱা এটা মূল কাম আছিল বম্বেৰ আয়কৰৰ মুখ্য আয়ুক্ত।

ইথিওপিয়া আৰু জৰ্জিয়াত আই এম এফৰ উপদেষ্টা হিচাপেও কাৰ্যনিৰ্বাহ কৰিছিল। মুখ্য নিৰ্বাচন আয়ুক্ত হিচাপে তেওঁ জিম্বাবুৱেৰ নিৰ্বাচন আৰু ২০০৪ চনত আমেৰিকাৰ ৰাষ্ট্ৰপতি নিৰ্বাচনৰ পৰ্যবেক্ষক আছিল। বি চি চি আইৰ ভিতৰৰ বিভিন্ন ফৈদৰ মাজত মুক্ত আৰু নিকা নিৰ্বাচন নিশ্চিত কৰাৰ উদ্দেশ্যে ২০০৫ চনত ভাৰতৰ উচ্চতম ন্যায়ালয়ে ভাৰতৰ ক্ৰিকেট নিয়ন্ত্ৰণ ব’ৰ্ড (B.C.C.I)ৰ নিৰ্বাচন অনুষ্ঠিত কৰিবলৈ কৃষ্ণমূৰ্তিক নিযুক্তি দিয়ে।
## ব্যক্তিগত জীৱন
কৃষ্ণমূৰ্তি তিৰুনেলভেলী জিলাৰ তৰুভাই গাঁৱৰ। তিৰুচিৰাপল্লীত জন্মগ্ৰহণ কৰি ডাঙৰ-দীঘল হৈ বৰোদাত হাইস্কুলীয়া শিক্ষা গ্ৰহণ কৰে। তাৰ পিছত তেওঁ বাংগালুৰুৰ ছেইণ্ট জোচেফ কলেজত অধ্যয়ন কৰে। কৃষ্ণমূৰ্তিয়ে মহীশূৰ বিশ্ববিদ্যালয়ৰ ইতিহাস, অৰ্থনীতি আৰু ৰাজনীতি বিজ্ঞানত স্বৰ্ণ পদক লাভ কৰে। ইয়াৰ উপৰিও তেওঁ ইউ.কে.ৰ বাথ বিশ্ববিদ্যালয়ৰ পৰা বিত্তীয় অধ্যয়নত স্নাতকোত্তৰ ডিগ্ৰী লাভ কৰে। 

অৱসৰৰ পিছত তেওঁ বিভিন্ন কোম্পানী আৰু এন জি অ’ৰ ব’ৰ্ডৰ সদস্য। তেওঁ চেন্নাই কেন্দ্ৰৰ ভাৰতীয় বিদ্যা ভৱনৰ অধ্যক্ষ আছিল। ২০০৮ চনত প্ৰকাশিত মিৰাকলছ অৱ ডেম’ক্ৰেচি নামৰ গ্ৰন্থখনৰ লেখক। কৃষ্ণমূৰ্তি চেন্নাইৰ বীনা শিল্পী গীতা কৃষ্ণমূৰ্তিৰ সৈতে বিবাহপাশত আবদ্ধ হয়।
## বাহ্যিক সংযোগ
*"''T S Krishnamurthy to be new CEC''" - Times of India article dated 19 January 2004.
*"''Krishnamurthy new chief election commissioner''" - rediff.com article dated 19 January 2004.
*"''T.S. KRISHNAMURTHY TAKES OVER AS CHIEF ELECTION COMMISSIONER''" Press release by Press Information Bureau, Government of India dated 8 February 2004.
### লগতে চাওক
*ভাৰতৰ মুখ্য নিৰ্বাচন আয়ুক্ত
## তথ্য সূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় ব্যক্তি
শ্ৰেণী:অসামৰিক সেৱা
শ্ৰেণী:ভাৰতৰ মুখ্য নিৰ্বাচন আয়ুক্ত
বি. বি. টেণ্ডন

**ব্ৰিজ বিহাৰী টেণ্ডন**, হিমাচল প্ৰদেশ কেডাৰৰ ১৯৬৫ বেচৰ অৱসৰপ্ৰাপ্ত ভাৰতীয় প্ৰশাসনিক সেৱা বিষয়া, যিয়ে ২০০৫ চনৰ ১৬ মে’ৰ পৰা ২০০৬ চনৰ ২৯ জুনলৈকে ভাৰতৰ ১৪ সংখ্যক ভাৰতৰ মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল। ২০০১ চনৰ জুন মাহত তেওঁ নিৰ্বাচন আয়ুক্ত হিচাপে যোগদান কৰে। 

বৰ্তমান তেওঁ ফিলাটেক্স ইণ্ডিয়া প্ৰাইভেট লিমিটেডত স্বতন্ত্ৰ সঞ্চালক হিচাপে কাৰ্যনিৰ্বাহ কৰি আছে।
## বাহ্যিক সংযোগ

* New article dated 25-April-2005
* https://web.archive.org/web/20150907120434/http://www.filatex.com/promoters-management.html
### লগতে চাওক
*ভাৰতৰ মুখ্য নিৰ্বাচন আয়ুক্ত
শ্ৰেণী:ভাৰতীয় ব্যক্তি
শ্ৰেণী:জীৱিত ব্যক্তি
শ্ৰেণী:অসামৰিক সেৱা
শ্ৰেণী:ভাৰতৰ মুখ্য নিৰ্বাচন আয়ুক্ত
নিতাংশী গ’য়েল

**নিতাংশী গ’য়েল** (; জন্ম: ১২ জুন ২০০৭) এগৰাকী ভাৰতীয় কিশোৰী অভিনেত্ৰী। তেওঁ বিভিন্ন ছবি তথা ধাৰাবাহিকত অভিনয় কৰিছে। তাৰ ভিতৰত *থাপকি প্যাৰ কি* (২০১৭), *কৰ্মফল দাতা শনি* (২০১৬), *এম.এছ. ধোনী: দ্য আনট'ল্ড ষ্ট'ৰী* (২০১৬), *ইন্দু চৰকাৰ* (২০১৭), *ইনছাইড এজ* (২০১৭), *পোছাম পা* (২০১৯), আৰু *ময়দান* (২০২৪) আদি উল্লেখযোগ্য। কমেডী-ড্ৰামা ছবি *[[লাপতা লেডীজ]]* (২০২৪)ত মুখ্য চৰিত্ৰত কৰা অভিনয়েৰে তেওঁ অভিনেত্ৰী ৰূপে নজৰলৈ আহে॥

## প্ৰাৰম্ভিক জীৱন আৰু পৰিয়াল
২০০৭ চনৰ ১২ জুনত ভাৰতৰ উত্তৰ প্ৰদেশৰ নয়দাত গ’য়েলৰ জন্ম হৈছিল। পিতৃ নীতিন গ’য়েল আৰু মাতৃ ৰাশি গ’য়েলৰ সৈতে তেওঁ এক মধ্যবিত্তীয় হিন্দু পৰিয়ালত ডাঙৰ-দীঘল হৈছিল। এটি সাক্ষাৎকাৰত তেওঁ কয় যে তেওঁৰ অভিনয়ৰ সপোনক সাকাৰ কৰিবলৈ তেওঁৰ পিতৃ-মাতৃয়ে নিজৰ কেৰিয়াৰ ত্যাগ কৰিছিল।

## কৰ্মজীৱন
২০১৫ চনত গ’য়েলে মিছ পেণ্টালুনছ জুনিয়ৰ ফেশ্বন আইকনৰ খিতাপ লাভ কৰে।

তেওঁ *এম.এছ. ধোনী: দ্য আনট'ল্ড ষ্ট'ৰী*, *ইন্দু চৰকাৰ*, *থাপকি প্যাৰ কি*, *কৰ্মফল দাতা শনি*, আৰু *পেশ্বৱা বাজিৰাও*কে ধৰি অসংখ্য ধাৰাবাহিক তথা চলচ্চিত্ৰত অভিনয় কৰিছে। 

২০২৪ চনত আমিৰ খান প্ৰডাকচনছৰ প্ৰযোজনাত নিৰ্মিত ছবি *[[লাপতা লেডীজ]]*ত মুখ্য চৰিত্ৰত অভিনয়েৰে তেওঁ বলীউডত অভিষেক ঘটায়। ছবিখনৰ আন চৰিত্ৰসমূহত অভিনয় কৰিছে প্ৰতিভা ৰান্তা, স্পৰ্শ শ্ৰীবাস্তৱ, ছায়া কদম আৰু ৰবি কিষাণে।

## চলচ্চিত্ৰপুঞ্জী
### চলচ্চিত্ৰ

### দূৰদৰ্শন

### ৱেব ধাৰাবাহিক

## বঁটা আৰু মনোনয়ন

## তথ্য উৎস

## বাহ্যিক সংযোগ

* 
* 

শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:উত্তৰ প্ৰদেশৰ অভিনেত্ৰী
প্ৰতিভা ৰান্তা

**প্ৰতিভা ৰান্তা** (; জন্ম: ১৭ ডিচেম্বৰ ২০০০) এগৰাকী ভাৰতীয় অভিনেত্ৰী। তেওঁ মূলতঃ হিন্দী চলচ্চিত্ৰ আৰু দূৰদৰ্শনত অভিনয় কৰে। টেলিভিছন ধাৰাবাহিক *কুৰবান হুৱা* (২০২০-২০২১)ৰ জৰিয়তে ৰান্তাই অভিনয় জগতত আত্মপ্ৰকাশ কৰে। ইয়াৰ পিছত তেওঁ প্ৰথম চলচ্চিত্ৰ *[[লাপতা লেডীজ]]* (২০২৪) আৰু ৱেব ধাৰাবাহিক *হীৰামণ্ডী* (২০২৪)ত অভিনয় কৰে।

## প্ৰাৰম্ভিক জীৱন
২০০০ চনৰ ১৭ ডিচেম্বৰত হিমাচল প্ৰদেশৰ চিমলা জিলাৰ টিক্কাৰ গাঁৱৰ এটি পাহাৰী ৰাজপুত পৰিয়ালত ৰান্তাই জন্মগ্ৰহণ কৰিছিল। পিছত তেওঁ পঢ়া-শুনাৰ সুবিধাৰ্থে চিমলালৈ গুচি যায়। তেওঁ চিমলাৰ চেলচিয়া কনভেণ্ট অৱ যীছাছ এণ্ড মেৰীত স্কুলীয়া শিক্ষা গ্ৰহণ কৰে আৰু মুম্বাইৰ ঊষা প্ৰবীণ গান্ধী কলেজ অৱ মেনেজমেণ্টৰ পৰা চলচ্চিত্ৰ নিৰ্মাণত স্নাতক ডিগ্ৰী লয়।

## কৰ্মজীৱন
ৰান্তাই ২০২০ চনত *কুৰবান হুৱা* নামৰ ধাৰাবাহিক এখনত অভিনয়েৰে ধাৰাবাহিকত আত্মপ্ৰকাশ কৰিছিল, য’ত তেওঁ কৰণ জোতৱানীৰ বিপৰীতে চাহাত বাইগ ভট্ট ধ্যানীৰ চৰিত্ৰত অভিনয় কৰিছিল। ২০২১ চনত এই ধাৰাবাহিকখনৰ অন্ত পৰে। ইয়াৰ পিছত, তেওঁ *আধা ইছক* নামৰ এখন ৱেব ধাৰাবাহিকতো অভিনয় কৰে, য’ত তেওঁ দৰ্শিল ছাফাৰী আৰু গৌৰৱ আৰোৰাৰ বিপৰীতে ৰেনে ভৰদ্বাজৰ চৰিত্ৰত অভিনয় কৰিছিল। *[[দ্য টাইম্‌ছ অৱ ইণ্ডিয়া|টাইমছ অৱ ইণ্ডিয়াৰ]]* বাবে কৰা এক পৰ্যালোচনাত আৰ্কিকা খুৰানাই তেওঁৰ অভিনয়ৰ প্ৰশংসা কৰিছিল যদিও তেওঁৰ চৰিত্ৰটোক “মৌলিকতাৰ অভাৱ থকা” আৰু “বিভ্ৰান্তিকৰ” বুলি বিবেচনা কৰিছিল।

২০২৪ চনত ৰান্তাই *[[লাপতা লেডীজ]]* নামৰ ছবিখনত নিৰুদ্দেশ হোৱা কইনা পুষ্পা ৰাণী/জয়াৰ চৰিত্ৰত অভিনয়েৰে বলিউডত খোজ পেলায়। একে বছৰতে ছবিখনে ভাৰতবৰ্ষত মুক্তি লাভ কৰিছিল। শৈবাল চেটাৰ্জীয়ে তেওঁক "শ্ব'-ষ্টীলাৰ" বুলি অভিহিত কৰাৰ বিপৰীতে *দ্য ইণ্ডিয়ান এক্সপ্ৰেছ*ৰ শুভ্ৰা গুপ্তাই উল্লেখ কৰিছিল যে "ৰান্তা, যথেষ্ট অভিজ্ঞ অভিনেত্ৰী অথচ তেওঁৰ অভিনয়ত স্বাধীনতা ফুটি উঠা নাই। আগন্তুক দিনত আৰু কঠিন ভূমিকাত তেওঁ অভিনয় কৰিব আৰু সফল হ'ব।"  একে বছৰতে সঞ্জয় লীলা ভণশালীৰ ৱেব ধাৰাবাহিক *হীৰামণ্ডী*ত শ্বামা (এজনী বেশ্যাৰ কন্যা)ৰ চৰিত্ৰত অভিনয় কৰিছিল। *[[বলিউড হাংগামা]]*ই উল্লেখ কৰিছিল যে "ৰান্তাৰ কৰিবলগীয়া বহুত বেছি কাম নাছিল।" 

## চলচ্চিত্ৰপুঞ্জী
### চলচ্চিত্ৰ

### দূৰদৰ্শন

### সংগীত ভিডিঅ'

## বঁটা আৰু মনোনয়ন

## টোকা

## তথ্য উৎস

## বাহ্যিক সংযোগ

* 
* 
* 

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিমাচল প্ৰদেশৰ অভিনেত্ৰী
আহমেদ ৰাজা খান বৰেলৱী

**আহমেদ ৰাজা খান বৰেলৱী** (১৪ জুন ১৮৫৬ – অক্টোবৰ ১৯২১) শ্ৰদ্ধাৰে আ'লা হজৰত নামেৰে পৰিচিত এজন ভাৰতীয় ইছলামিক পণ্ডিত আৰু কবি আছিল যাক বাৰেলৱী আন্দোলনৰ প্ৰতিষ্ঠাপক হিচাপে গণ্য কৰা হয়।

তেওঁ আছিল এজন পুনৰুজ্জীৱক যিয়ে মহম্মদ আৰু জনপ্ৰিয় চুফী প্ৰথাৰ প্ৰতিৰক্ষাৰ বাবে বিস্তৃতভাৱে লিখিছিল । তেওঁ লাখ লাখ লোকক প্ৰভাৱিত কৰিছিল, আৰু আজি এই অঞ্চলত বৰেলভি আন্দোলনৰ প্ৰায় ২০ কোটি অনুগামী আছে। খানক তেওঁৰ অনুগামীসকলে মুজাদ্দিদ বা ইছলামৰ পুনৰুজ্জীৱিতকাৰী হিচাপে লয় ।ব্ৰিটিছ ভাৰতৰ বাৰেলীত জন্মগ্ৰহণ কৰা খানে আইন, ধৰ্ম , দৰ্শন আৰু বিজ্ঞানৰ ওপৰত লিখিছিল আৰু যুক্তিবাদী আৰু ধৰ্মীয় বিজ্ঞান উভয়তে বহু বিষয় আয়ত্ত কৰাৰ বাবেই তেওঁক দক্ষিণ এছিয়াৰ ইছলামৰ আগশাৰীৰ পশ্চিমীয়া পণ্ডিত ফ্ৰান্সিছ ৰবিনছনে বহুগণিত বুলি অভিহিত কৰিছে। 

## বাৰেলৱী আন্দোলন
ইমাম আহমেদ ৰাজাই তেওঁৰ মতামতৰ পক্ষত বহুলভাৱে লিখিছিল, ৱাহাবীবাদ আৰু দেওবন্দী আন্দোলনক প্ৰতিহত কৰিছিল আৰু তেওঁৰ লেখা আৰু কাৰ্যকলাপৰ দ্বাৰা বাৰেলৱী আন্দোলনৰ প্ৰতিষ্ঠাপক হৈছিল।এই আন্দোলনটো পাকিস্তান, ভাৰত, দক্ষিণ আফ্ৰিকাত অনুগামীৰ সৈতে সমগ্ৰ বিশ্বতে বিয়পি পৰিছে আৰু বাংলাদেশ। এতিয়া বিশ্বজুৰি এই আন্দোলনৰ অনুগামী ২০ কোটিৰো অধিক। এই আন্দোলন আৰম্ভ হোৱাৰ সময়ত বহুলাংশে গ্ৰাম্য পৰিঘটনা আছিল যদিও বৰ্তমান সমগ্ৰ বিশ্বৰ নগৰীয়া, শিক্ষিত পাকিস্তান আৰু ভাৰতীয়ৰ লগতে দক্ষিণ এছিয়াৰ প্ৰব্ৰজনকাৰীসকলৰ মাজত জনপ্ৰিয়।

তেওঁ আছিল পুনৰুজ্জীৱক যিয়ে মুহাম্মাদ আৰু জনপ্ৰিয় চুফী প্ৰথাৰ প্ৰতিৰক্ষাৰ বাবে বিস্তৃতভাৱে লিখিছিল। তেওঁ লাখ লাখ লোকক প্ৰভাৱিত কৰিছিল, আৰু আজি এই অঞ্চলত বৰেলভি আন্দোলনৰ প্ৰায় ২০ কোটি অনুগামী আছে। খানক তেওঁৰ অনুগামীসকলে মুজাদ্দিদ আৰু ইছলামৰ পুনৰুজ্জীৱিতকাৰী হিচাপে গণ্য কৰে।

## তথ্য সংগ্ৰহ
Ahmed Raza Khan Bareilly Dargah _ 

১. আমাজন বুক/ আহমেদ ৰাজা খান বৰেলৱী 

২.  

https://www.wikidata.org/wiki/Q3629485  

https://ia801208.us.archive.org/17/items/FazlatEDua/9658574-Imam-Ahmad-Raza-Khan-Barelwi-14th-Century-Mujaddid.pdf
বাইচুং ভূটীয়া

**বাইচুং ভূটীয়া ()**এজন অৱসৰপ্ৰাপ্ত ভাৰতীয় ফুটবল খেলুৱৈ।ফুটবলত শ্বুটিং দক্ষতাৰ বাবে তেওঁক প্ৰায়ে ছিকিমৰ স্নাইপাৰ বুলি অভিহিত কৰা হয়। বাইচুং ভুটিয়াক আন্তৰ্জাতিকভাৱে ভাৰতীয় ফুটবলৰ টৰ্চবাহক হিচাপে গণ্য কৰা হয়। কিংবদন্তী ভাৰতীয় খেলুৱৈ আই.এম. বিজয়নে বাইচুং ভুটিয়াক "ভাৰতীয় ফুটবলৰ বাবে ঈশ্বৰৰ উপহাৰ" বুলি বৰ্ণনা কৰিছিল।তিব্বতীয় স্বাধীনতা আন্দোলনৰ সমৰ্থনত অলিম্পিক টৰ্চ ৰেলী বৰ্জন কৰা প্ৰথম ভাৰতীয় খেলুৱৈজনেই হ'ল বাইচুং ভূটীয়া। ভাৰতীয় ফুটবললৈ আগবঢ়োৱা অৱদানৰ সন্মানত তেওঁৰ নামেৰে এখন ফুটবল ষ্টেডিয়াম ৰখা হৈছে। ভূটিয়াই তেওঁ খেলি থকা সময়তে এনে সন্মান লাভ কৰা প্ৰথমজন খেলুৱৈ। বাইচুং আগবঢ়োৱা খেলৰ অৱদানৰ বাবে ভাৰত চৰকাৰৰ ফালৰ পৰা অৰ্জুন বঁটা আৰু পদ্মশ্ৰী সন্মানো লাভ কৰিছে।

### প্ৰাৰম্ভিক জীৱন
ভাইচুং ভূটীয়াৰ জন্ম ভাৰতৰ ছিকিমৰ টিনকিটামত হৈছিল। তেওঁ পূব ছিকিমৰ পাকিয়ঙৰ ছেইণ্ট জেভিয়াৰ্ছ স্কুলত শিক্ষা আৰম্ভ কৰিছিল। বাইচুং ভূটীয়াৰ ককায়েকৰ নাম নাম চেৱাং ভুটিয়া। চেৱাং আৰু বাইচুং দুয়ো বৰ্ডিং স্কুলত পঢ়া শুনা কৰিছিল। তাৰ পিছত তেওঁ ভাৰতীয় ক্ৰীড়া প্ৰাধিকৰণৰ পৰা বৃত্তি লাভ কৰে আৰু গেংটকৰ তাছি নামগয়াল একাডেমীত নামভৰ্তি কৰে। তেওঁ ছিকিমৰ বহুতো বিদ্যালয় আৰু স্থানীয় ক্লাবৰ হৈ খেলিছিল। ১৯৯২ চনৰ 'সুব্ৰত কাপ'ত তেওঁৰ প্ৰদৰ্শনে মুখ্য ক্ৰীড়া সংস্থাসমূহৰ দৃষ্টি আকৰ্ষণ কৰিছিল। ১৯৯৩ চনত ষোল্ল বছৰ বয়সত তেওঁ স্কুল এৰি পেছাদাৰী হিচাপে ইষ্ট বেংগল দলত যোগদান কৰে। ১৯৯৫ চনত, তেওঁ ফাগোৰাৰ জেচিটি মিলছত যোগদান কৰে। ক্লাবটোৱে সেই বছৰ ৰাষ্ট্ৰীয় ফুটবল লীগ জিকিছিল। ভাইচুং সেই বছৰ ৰাষ্ট্ৰীয় লীগৰ সৰ্বোচ্চ গ'লদাতা হৈছিল আৰু নেহৰু কাপত খেলিবলৈ নিৰ্বাচিত হৈছিল। তেওঁক ১৯৯৬ চনৰ 'ইণ্ডিয়ান প্লেয়াৰ অৱ দি ইয়েৰ' হিচাপে মনোনীত কৰা হৈছিল। তেতিয়াৰ পৰা তেওঁ আৰু বহুতো পুৰস্কাৰ লাভ কৰিবলৈ সক্ষম হয়। তেওঁ লাভ কৰা পুৰস্কাৰ সমূহ ক্ৰমে ২০০২ চনত এলজি কাপ, ২০০৫ চনত চাফ কাপ, ২০০৭ চনত অএনজিচি কাপ,২০০৮ চনত এএফচি চেলেঞ্জাৰ কাপ। 
যেতিয়া তেওঁ ইংলিছ ক্লাব বুৰীত যোগদান কৰিছিল, তেতিয়া তেওঁ ইউৰোপীয় ক্লাবৰ সৈতে চুক্তি স্বাক্ষৰ কৰা প্ৰথম ভাৰতীয় ফুটবলাৰ হয় আৰু মহম্মদ চেলিমৰ পিছত ইউৰোপত পেছাদাৰীভাৱে খেলা প্ৰথম খেলুৱৈ হয়। পিছত তেওঁ মালয়েছিয়াৰ ফুটবল ক্লাব পেৰাক এফএৰ হৈ খেলিছিল আৰু লগতে কৃতিত্ব‌ও লাভ কৰিছিল। তেওঁ জেচিটি মিলছৰ হৈ খেলিছিল, যি তেওঁৰ কাৰ্যকালত এবাৰ লীগ জিকিছিল; আৰু মোহন বাগানৰ হৈ দুটা কাৰ্যকালত এবাৰ লীগ জিকিবলৈ ব্যৰ্থ হৈছিল। 

### ব্যক্তিগত জীৱন
ভুটীয়াৰ মাক দেউতাক কৃষক আছিল। তেওঁৰ দুজন ককায়েক আৰু এগৰাকী জ্যেষ্ঠ ভগ্নী আছে।বাইচুঙে তেওঁৰ দীৰ্ঘদিনীয়া প্ৰেমিকা মাধুৰী টিপনিছক ২০০৪ চনৰ ২৭ ডিচেম্বৰত বিয়া কৰাইছিল আৰু ২০১৪ চনত তেওঁলোকৰ বিবাহ বিচ্ছেদ হৈছিল। ভুটীয়া তিনিটা সন্তানৰ পিতৃ। তেওঁৰ দুজনী ছোৱালী আৰু এজন ল'ৰা সন্তান আছে। 

## তথ্যৰ উৎস

শ্ৰেণী:জীৱিত ব্যক্তিশ্ৰেণী: অৰ্জুন বঁটা বিজয়ীশ্ৰেণী: ভাৰতীয় খেলুৱৈ
শ্ৰেণী:নাস্তিকতাবাদী
জাবিল পাৰ্ক

**জাবিল পাৰ্ক** ()  হৈছে সংযুক্ত আৰব আমিৰশ্বাহীৰ ডুবাইৰ জাবিল জিলাত অৱস্থিত এখন নগৰীয়া ৰাজহুৱা উদ্যান। ইয়াৰ উত্তৰ দিশত শ্বেখ ৰছিদ পথ, উত্তৰ-পশ্চিমে শ্বেখ খলিফা বিন জায়েদ পথ আৰু দক্ষিণে শ্বেখ জায়েদ পথ।  উদ্যানখন পথচাৰীৰ দলঙেৰে সংযুক্ত কেইবাটাও অঞ্চলত বিভক্ত আৰু ইয়াত একাধিক প্ৰৱেশদ্বাৰ আছে।  উদ্যানৰ ভিতৰত ডুবাই ফ্ৰেম অৱস্থিত। 

আল কাৰামা আৰু ডুবাই বিশ্ব বাণিজ্য কেন্দ্ৰৰ মাজত অৱস্থিত জাবিল পাৰ্কে আল কিফাফ অঞ্চলৰ বেছিভাগ অংশ সামৰি লৈছে। ডুবাই মেট্ৰ'ৰ ৰেড লাইনৰ পৰা ওচৰৰ আল জাফিলিয়া ষ্টেচনৰ মাজেৰে ইয়ালৈ যাব পাৰি।  ইয়াৰ ৰক্ষণাবেক্ষণ ডুবাই পৌৰসভাৰ ৰাজহুৱা উদ্যান আৰু উদ্যান শস্য বিভাগে কৰে। 
## পৃষ্ঠভূমি
২০০৫ চনৰ ডিচেম্বৰ মাহত শ্বেইখ হামদান বিন ৰছিদ আল মাকতুমে উদ্বোধনী অনুষ্ঠানত উদ্যানখন জনসাধাৰণৰ বাবে মুকলি কৰে। জাবিল পাৰ্কৰ আকাৰ ৪৭.৫ হেক্টৰ (১১৭.৩৭৫ একৰ), বা প্ৰায় ৪৫খন ফুটবল খেলপথাৰ।
পাৰ্কিং ক্ষমতাত ২,৩০০ খন বাহন থাকিব পাৰে।

## কাৰ্যকলাপ
প্ৰৱেশ মাচুল প্ৰতিজন ব্যক্তিৰ বাবে ৫ ডিৰহাম। এই উদ্যানখন চহৰৰ অন্যতম বৃহৎ আৰু সঘনাই ভ্ৰমণ কৰা উদ্যান আৰু ক্ৰীড়া আৰু লাইভ সংগীতৰ বাবে জনপ্ৰিয় স্থান। ইয়াত উদ্যানৰ পৰিধিত ২.৫ কিলোমিটাৰ দৈৰ্ঘ্যৰ জগিং ট্ৰেক, পথচাৰীৰ ট্ৰেক, বিএমএক্স ট্ৰেক, স্কেটবৰ্ডিং পাৰ্ক, বাৰ্বিকিউ আৰু পিকনিক এলেকা, নাওঁ চলোৱা হ্ৰদ, হ্ৰদৰ পাৰৰ ৰেষ্টুৰেণ্ট, আইচ স্কেটিং, মিনি ক্ৰিকেট পিটচ আৰু গলফিং এৰিয়া, ছাঁযুক্ত আসনকে ধৰি বিভিন্ন বিনোদনমূলক সুবিধা আছে আৰু শিশুৰ খেলা ঠাই। ইয়াৰ উপৰিও প্ৰদৰ্শনী গেলেৰী, প্ৰাৰ্থনা হল, ফিটনেছ চেণ্টাৰ আৰু বিভিন্ন কীৰ্তিচিহ্ন। উদ্যানখনৰ প্ৰযুক্তিভিত্তিক থিম আছে, ইয়াত তিনিটা জ’ন (বিকল্প শক্তি মণ্ডল, যোগাযোগ মণ্ডল আৰু টেকন’ জ’ন) আছে য’ত শিক্ষামূলক আৰু ইন্টাৰেক্টিভ প্ৰদৰ্শন অন্তৰ্ভুক্ত কৰা হৈছে। ইয়াৰ উপৰিও ই শিক্ষাৰ কাৰ্য্যকলাপৰ বাবে ত্ৰিমাত্ৰিক চিনেমাৰ ব্যৱস্থা কৰে। 

উদ্যানখনত ৩,০০০ৰো অধিক কলগছৰ বাগিচা আছে, ইয়াৰ উপৰিও ১৪টা প্ৰজাতিৰ আন ৭,০০০ খন গছ আছে। দৰ্শনাৰ্থীসকলে ৱাই-ফাই ইণ্টাৰনেটৰ ব্যৱহাৰ কৰিব পাৰে। ২০১৫ চনত ২০ সংখ্যক ডুবাই শ্বপিং ফেষ্টিভেলৰ সময়ত এই উদ্যানখনে প্ৰথম ১০ দিনত ৯০,০০০ৰো অধিক দৰ্শনাৰ্থীক আকৰ্ষণ কৰিছিল।

## ফটো গেলেৰী

File:Dubai Roads on 1 May 2007.jpg|আল কুটাইয়াট ৰোড আৰু জাবিল ৰোডৰ মাজৰ আদান-প্ৰদানৰ আকাশী দৃশ্য; বাওঁফালে জাবিল পাৰ্ক
File:Dubai Skyline from Zabeel Park.jpg|জাবিল পাৰ্কৰ পৰা ডুবাইৰ স্কাইলাইন


## তথ্য সংগ্ৰহ

শ্ৰেণী:পাৰ্ক
স্পৰ্শ শ্ৰীবাস্তৱ

**স্পৰ্শ শ্ৰীবাস্তৱ** (; জন্ম: ০৪ জুলাই ১৯৯৭) এগৰাকী ভাৰতীয় অভিনেতা। *বালিকা বধূ* নামৰ ধাৰাবাহিকখনত অভিনয়েৰে তেওঁ ছবিজগতত প্ৰৱেশ কৰে। ইয়াৰ পিছত তেওঁ ২০২১ চনত *কলাৰ বম*কে ধৰি বিভিন্ন চলচ্চিত্ৰ আৰু টিভি ধাৰাবাহিকত অভিনয় কৰে। তেওঁ *জামতাৰা – চবকা নম্বৰ আয়েগা*ত ছানীৰ চৰিত্ৰত আৰু *[[লাপতা লেডীজ]]*ত দীপকৰ চৰিত্ৰত অভিনয়ৰ বাবে সৰ্বাধিক পৰিচিত।

## প্ৰাৰম্ভিক জীৱন
১৯৯৯ চনৰ ৪ জুলাইত ৰাজস্থানৰ ঢোলপুৰ জিলাৰ ৰাজাখেৰা চহৰত এক কায়স্থ পৰিয়ালত শ্ৰীবাস্তৱে জন্মগ্ৰহণ কৰিছিল। উত্তৰ প্ৰদেশৰ আগ্ৰা চহৰত তেওঁলোকৰ আদি নিবাস আছিল। তেওঁ এগৰাকী নৃত্যশিল্পী হিচাপেহে কৰ্মজীৱনৰ আৰম্ভণি কৰিছিল।

## চলচ্চিত্ৰপুঞ্জী

### চলচ্চিত্ৰ

### দূৰদৰ্শন

### সংগীত ভিডিঅ'

## বঁটা আৰু মনোনয়ন

## তথ্য উৎস

## বাহ্যিক সংযোগ

* 
* 
* 

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেতা
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ভাৰতীয় টেলিভিছন অভিনেতা
জতুৱা ঠাঁচ

**জতুৱা ঠাঁচ** () হৈছে কোনো শব্দ সমষ্টি যাৰ অৰ্থ শব্দসমূহ সামুহিকভাবে ললেহে ওলাই, গাইগুটীয়াকৈ নহয়। জতুৱা ঠাঁচৰ ব্যৱহাৰে এটা ভাষাক অধিক শক্তিশালী আৰু সৌন্দৰ্য্যশালী কৰি তোলে। 
## বিৱৰণ
কোনো শব্দই যেতিয়া কোনো ধাতুৰ লগত লগলাগি ইয়াৰ আক্ষৰিক অৰ্থতকৈ বেলেগ অৰ্থ প্ৰকাশ কৰে, তেতিয়া তাক জতুৱা ঠাঁচ বুলি কোৱা। জতুৱা ঠাঁচৰ গাইগুটিয়া শব্দবোৰৰ অৰ্থ বেলেগ বেলেগ, কিন্তু বাক্যত ব্যৱহাৰ হলে বেলেগ বিশেষ অৰ্থ এটা বুজায়। উদাহৰণস্বৰূপে, অসমীয়া ভাষাত ব্যৱহৃত এটা জতুৱা ঠাঁচ হৈছে ‘কাণ কটা’। ইয়াৰ দুয়োটা শব্দৰ অৰ্থ গাইগুটিয়াকৈ চালে দেখা যায় ‘কাণ’ হৈছে শ্ৰৱণ অংগ আৰু ‘কটা’ মানে যাক কোনো চোকা অস্ত্ৰেৰে কাটি খণ্ড কৰা বা ছেদন কৰা হৈছে গতিকে গাইগুটিয়াকৈ ললে ইয়াৰ অৰ্থ হ’ব যাৰ কাণ কটা বা ছেদন কৰা হৈছে। শব্দকেইটা সামুহিকভাৱে ললে বা বাক্যত ব্যৱহাৰ কৰিলে ‘কাণ কটা’ জতুৱা ঠাঁচটোৱে ‘নিলাজ মানুহ’ক বুজায়। যেনে - ‘‘তোৰ দৰে কাণ কটা ল’ৰা মই দেখা নাই দেই, মাৰ খায়ো স্বভাৱ সলনি নহ’ল। ’’ 
## উদাহৰণ
অসমীয়া ভাষাত ব্যৱহাৰ হোৱা কিছুমান জতুৱা ঠাঁচ হৈছে -
মাটিৰ মানুহ (সহজ-সৰল লোক), চকুত লগা (ধুনীয়া), খাই পাত ফলা (অশলাগীলোক), তলা-নলা (আঁত-গুৰি নোহোৱা), চকুৰ মণি (আদৰৰ বস্তু), মন পা (মনৰ কথা বুজা), মাটি কৰ (কষ্ট কৰ), হাত পাত (সহায় বিচৰা), চিলিম চিগা (আশা ভংগ হোৱা), জাকত জিলিকা (অতি ধুনীয়া) আদি 
অসমীয়া ভাষাত অলেখ জতুৱা ঠাঁচ আছে। জতুৱা ঠাঁচৰ প্ৰয়োগে অসমীয়া ভাষাৰ সৌন্দৰ্য বৃদ্ধি কৰিছে। 
## আৰু চাওক

## তথ্য সংগ্ৰহ

শ্ৰেণী:অসমীয়া ব্যাকৰণ